
PREFACE 


Somewhere  in  the  remote  Highlands  there  is  a 
long  stretch  of  country  road  rather  well  planned,  and, 
in  its  original  idea  at  least,  full  of  great  possibilities. 
In  its  course  eminences  were  levelled  down  and 
hollows  levelled  up,  so  that  it  maintains  a  fairly  even 
plane  all  the  way.  For  some  miles  at  both  ends  of 
it  the  road  has  been  completed  long  ago,  and  people 
delight  in  its  smooth  even  surface.  The  middle 
portion,  however,  is  still  virgin  bog — unstable  and 
unsafe,  save  for  the  feet  of  the  experienced  native. 

The  highway  of  Gaelic  learning  is  not  unlike  that 
stretch  of  road.  At  this  end  and  at  the  other  a 
piece  of  road  is  constructed,  if  not  too  severely  con- 
formed to  the  latest  models,  at  least  fairly  adaptable 
to  the  modest  style  of  Hebridean  locomotion.  To 
pass  from  parable  to  plain  speech  :  We  are  not  with- 
out valuable  help  in  the  study  of  our  mother  tongue, 
both  in  its  elementary  and  advanced  stages.  There 
is,  of  course,  still  room  for  some  excellent  work  in 
both  these  departments,  and  it  should  not  be  delayed. 
We  are  persuaded,  however,  that  little  or  nothing  is 
done  for  the  middle  stage  ;  and  it  is  because  of  that 
conviction  that  we  venture  to  place  this  little  book 
within  easy  reach  of  students  of  the  language.  It  is 
meant  for  those  who  have  already  made  a  good 
beginning,  but  who  are  scarcely  prepared  to  make 
intelligent  use  of  such  Gaelic  literature  as  is  generally 
available. 

We  think  these  tales  well  suited  to  this  purpose. 
Their  style  is  natural  and  simple.  They  abound  in 

idiom  of  the  simpler  sort,  such  as  give  point  to 
colloquial  speech.  For  learners  of  the  language  they 
supply  very  useful  exercise  in  acquiring  vocabulary 
and  easy  pronunciation  ;  while  the  character  of  the 
tales  is  such  as  to  form  a  good  basis  for,  and  stimu- 
late, Gaelic  conversation.  Some  of  our  simpler 
Gaelic  songs  could  be  used  to  great  advantage  along 
with  this  Reader.  It  was  at  first  intended  to  include 
a  selection  of  them  in  the  text,  but,  on  reflection, 
it  was  thought  unnecessary,  as  they  are  so  easily 
available  in  other  forms. 

Readers  of  "  Campbell's  Popular  Tales  "  will  have 
no  difficulty  in  recognising  those  given  in  the 
text.  They  are  reproduced  here  with  some  slight 
changes  in  expression  where  thought  necessary  for 
the  sake  of  clearness. 

MURCHADH    IS    MIONACHAG 

"  Nuair  a  philleas  ruinn  an  samhradh, 
Bidh  gach  doire  's  crann  fo  chroic  ; 
Na  h-eòin  air  bharr  nam  meanglan, 
Deanamh  caithreim  bhinn  le'n  ceòl  ; 
A'  chlann  bheag  a'  ruith  le  fonn, 
Mu  gach  torn  a'  buain  nan  ròs  ; 
B'  e  mo  mhiann  a  bhi  's  an  am  sin, 
Anns  a'  ghleann  's  an  robh  mi  òg." 

MacLeoid. 

Dh'fhalbh  Murchadh  is  Mionachag  a  bhuain 
shuibheagan,  ach  mar  a  bhuaineadh  Murchadh 
dh'itheadh  Mionachag.  Dh'fhalbh  Murchadh  a 
dh^arraidh  slait  gu  gabhail  air  Mionachag,  's  i  'g 
itheadh^chuid  shuibheagan. 

"  De  do  naidheachd  an  diugh,  a  Mhurchaidh  ? " 
ars'  an  t^slat. 

"  'Se  mo  naidheachd  fhein,  gu  'm  bheil  mi  'g 
iarraidh  slait  gu  gabhail  air  Mionachag,  's  i  'g  itheadh 
mo  chuid  shuibheagan." 

"  Cha  J^n  fhaigh  thu  mis',''  ars'  an  t-slat,  "giis  am 
faigh  thu  tuagh  a  bhuaineas  mi."  Chaidh  Murchadh 
far  an  robh  'n  tuagh. 

"  De  do  naidheachd  an  diugh  a  Mhurchaidh?"  ars' 
an  tuagh. 

'"S  e  mo  naidheachd  fhein,"  arsa  Murchadh, 

"  gu'm  bheil  mi  'g  iarraidh  tuaigh  a  bhuaineas  slat — 
slat  gu  gabhail  air  Mionachag,  's  i  'g  itheadh  mo 
chuid  shuibheagan." 

"  Cha'n  fhaigh  thu  mis',"  ars'  an  tuagh,  "gus  am 
faigh  thu  clach  a  ghleusas  mi."  Chaidh  Murchadh 
far  an  robh  chlach. 

"  De  do  naidheachd  an  diugh,  a  Mhurchaidh  ? " 
ars'  a'  chlach. 

"  'S  e  mo  naidheachd  fhèin,"  arsa  Murchadh, 
"  gu'm  bheil  mi  'g  iarraidh  claich  a  ghleusas  tuagh ; 
tuagh  a  bhuaineas  slat ;  slat  gu  gabhail  air  Mionachag 
's  i  'g  itheadh  mo  chuid  shuibheagan." 

"Cha'n  fhaigh  thu  mis',"  ars'  a'  chlach,  "gus  am 
faigh  thu  uisge^-fhliuchas  mi."  Chaidh  Murchadh 
far  an  robh  'n  t-uisge. 

"De  do  naidheachd  an  diugh,  a  Mhurchaidh.?" 
ars'  an  t-uisge. 

'"S  e  mo  naidheachd  fhein,"  arsa  Murchadh, 
"  gu'm  bheil  mi  'g  iarraidh  uisge  fhliuchas  clach  ; 
clach  a  ghleusas  tuagh  ;  tuagh  a  bluaineas  slat ;  slat 
gu  gabhail  air  Mionachag,  's  i  'g  itheadh  mo  chuid 
shuibheagan." 

"  Cha'n  fhaigh  thu  mis',"  ars'  an  t-uisge,  "  gus  am 
faigh  thu  fiadh  a  shnàmhas  mi."  Chaidh  Murchadh 
far  an  robh  am  fiadh. 

"De  do  naidheachd  an  diugh,  a  Mhurchaidh?" 
ars'  am  fiadh. 

"  'S  e  mo  naidheachd  thein,"  arsa  Murchadh,  "gu'm 
bheil  mi  'g  iarraidh  fiadh  a  shnàmhas  uisge ;  usige 
fhliuchas  clach ;  clach  a  ghleusas  tuagh  ;  tuagh  a 
bhuaineas  slat ;  slat  gu  gabhail  air  Mionachag  's  i  'g 
itheadh  mo  chuid  shuibheagan." 

"Cha'n  fhaigh  thu  mis',"  ars'  am  fiadh,  "gus  am 

faigh  thu  gadhar  a  ruitheas  mi."  Chaidh  Murchadh 
far  an  robh  an  gadhar, 

"De  do  naidheachd  an  diugh,  a  Mhurchaidh?" 
ars'  an  gadhar. 

'"S  e  mo  naidheachd  fhein,"  arsa  Murchadh,  gu'm 
bheil  mi  'g  iarraidh  gadhar  a  ruitheas  fiadh  ;  fiadh 
a  shnàmhas  uisge ;  uisge  fhliuchas  clach ;  clach  a 
ghleusas  tuagh ;  tuagh  a  bhuaineas  slat ;  slat  gu 
gabhail  air  Mionachag,  's  i  'g  itheadh  mo  chuid 
shuibheagan." 

"  Cha'n  fhaigh  thu  mis',''  ars'  an  gadhar,  "  gus  am 
faigh  thu  Im  a  shuathar  ri  mo  chasan."  Chaidh 
Murchadh  far  an  robh  an  t-im. 

"  De  do  naidheachd  an  diugh,  a  Mhurchaidh?" 
ars'  an  t-im. 

"'S  e  mo  naidheachd  fhein,"  arsa  Murchadh, 
"  gu'm  bheil  mi  'g  iarraidh  im  a  shuathar  ri  casan 
gadhair ;  gadhar  a  ruitheas  fiadh  ;  fiadh  a  shnàmhas 
uisge  :  uisge  fhliuchas  clach  ;  clach  a  ghleusas  tuagh  ; 
tuagh  a  bhuaineas  slat ;  slat  gu  gabhail  air  Mion- 
achag, 's  i  'g  itheadh  mo  chuid  shuibheagan." 

"  Cha'n  fTiaigh  thu  mis',"  ars'  an  t-im,  "  gus  am 
faigh  thu  luch  a  sgriobas  mi."  Chaidh  Murchadh 
far  an  robh  an  luch. 

"  De  do  naidheachd  an  diugh,  a  Mhurchaidh  ?  " 
ars'  an  luch. 

'"S  e  mo  naidheachd  fliein,"  arsa  Murchadh,  "gu'm 
bheil  mi  'g  iarraidh  luch  a  sgriobas  im  ;  im  a  shuathar 
ri  casan  gadhair ;  gadhar  a  ruitheas  fiadh ;  fiadh  a 
shnàmhas  uisge ;  uisge  fhliuchas  clach ;  clach  a 
ghleusas  tuagh ;  tuagh  a  bhuaineas  slat ;  slat  gu 
gabhail  air  Mionachag,  's  i  'g  itheadh  mo  chuid 
shuibheagan." 

"  Cha'n  fhaigh  thu  mis',"  ars'  an  luch,  "  gus  am 
faigh  thu  cat  a  shealgas  mi."  Chaidh  Murchadh  far 
an  robh  'n  cat. 

"  De  do  naidheachd  an  diugh,  a  Mhurchaidh  ?  "  ars' 
an  cat. 

"  'S  e  mo  naidheachd  fhein/'  arsa  Murchadh,  "  gu'm 
bheil  mi  'g  iarraidh  cat  a  shealgas  luch ;  luch  a 
sgriobas  im  ;  im  a  shuathar  ri  casan  gadhair  ;  gadhar 
a  ruitheas  fiadh ;  fiadh  a  shnàmhas  uisge ;  uisge 
fhliuchas  clach ;  clach  a  ghleusas  tuagh ;  tuagh  a 
bhuaineas  slat ;  slat  gu  gabhail  air  Mionachag,  's  i  'g 
itheadh  mo  chuid  shuibheagan." 

"  Cha  'n  fhaigh  thu  mis',"  ars'  an  cat,  "  gus  am 
faigh  thu  bainne  dh'òlas  mi."  Chaidh  Murchadh  far 
an  robh  bhò. 

"De  do  naidheachd  an  diugh,  a  Mhurchaidh?" 
ars'  a'  bhò. 

"'S  e  mo  naidheachd  fhein,"  arsa  Murchadh, 
"gu'm  bheil  mi  'g  iarraidh  bainne  dh'òlas  cat;  cat 
a  shealgas  luch  ;  luch  a  sgriobas  im  ;  im  a  shuathar 
ri  casan  gabhair ;  gadhar  a  ruitheas  fiadh  ;  fiadh  a 
shnàmhas  uisge ;  uisge  fhliuchas  clach ;  clach  a 
ghleusas  tuagh ;  tuagh  a  bhuaineas  slat ;  slat  gu 
gabhail  air  Mionachag,  's  i  'g  itheadh  mo  chuid 
shuibheagan." 

"Cha'n  fhaigh  thu  mis',"  ars'  a'  bhò,  "gus  am  faigh 
thu  sop  dhomh  o'n  ghille-shabhail."  Chaidh  Mur- 
chadh far  an  robh  an  gille-sabhail. 

"De  do  naidheachd  an  diugh,  a  Mhurchaidh.?" 
ars'  an  gille-sabhail. 

"'S  e  mo  naidheachd  fhein,"  arsa  Murchadh,  "  gu'm 
bheil  mi  'g  iarraidh  sop  a  gheibh  bo  ;  bo  a  bhligheas 
bainne ;   bainne  dh'òlas   cat ;    cat  a   shealgas   luch ; 

luch  a  sgriobas  im  ;  im  a  shuathar  ri  casan  gadhair  ; 
gadhar  a  ruitheas  fiadh  ;  fiadh  a  shnàmhas  uisge ; 
uisge  fhliuchas  clach  ;  clach  a  ghleusas  tuagh  ;  tuagh 
a  bhuaineas  slat ;  slat  gu  gabhail  air  Mionachag,  's  i 
'g  itheadh  mo  chuid  shuibheagan." 

"  Cha'n  fhaigh  thu  sop  uamsa,"  ars'  an  gille-sabhail, 
"  gus  am  faigh  thu  bonnach  dhomh  o'n  bhean-fhuinne." 
Chaidh  Murchadh  far  an  robh  a'  bhean-fhuinne. 

"  De  do  naidheachd  an  diugh,  a  Mhurchaidh  ? " 
ars'  a'  bhean-fhuinne. 

"  'S  e  mo  naidheachd  fliein,"  arsa  Murchadh,  "  gu'm 
bheil  mi  'g  iarraidh  bonnach  a  gheibh  gille-sabhail  ; 
sop  a  gheibh  bo  a  bhligheas  bainne  ;  bainne  a  dh'òlas 
cat ;  cat  a  shealgas  luch  ;  luch  a  sgriobas  im  ;  im  a 
shuathar  ri  casan  gadhair  ;  gadhair  a  ruitheas  fiadh  ; 
fiadh  a  shnàmhas  uisge  ;  uisge  fhliuchas  clach  ;  clach 
a  ghleusas  tuagh ;  tuagh  a  bhuaineas  slat ;  slat  gu 
gabhail  air  Mionachag,  's  i  'g  itheadh  mo  chuid 
shuibheagan." 

"Cha'n  fhaigh  thu  bonnach  uamsa,"  ars'  a'  bhean- 
fhuinne,  "gus  an  toir  thu  steach  uisge  dh'fhuinneas 
e." 

"  De  mar  a  bheir  mi  steach  e?  "  arsa  Murchadh. 

"  Cha'n  'eil  soitheach  ann  ach  an  criathar  cràbhach 
sin,"  ars'  ise. 

Chaidh  Murchadh  do'n  tobair  leis  a'  chriathar,  ach 
deur  uisge  cha  ghleidheadh  an  criathar  cràbhach 
agus  bha  Murchadh  bochd  'g  a  sharuchadh.  Mu 
dheireadh  ghabh  feannag  seachad  os  a  cheann,  's 
ghlaodh  i,  Gorrag  !  Gorrag  ! 

"  Tha  thusa  ceart,  fheannaig,"  arsa  Murchadh. 
"  Creadh  ruadh  is  còinneach !  Creadh  ruadh  is 
còinneach ! "     Rinn  e,   an   sin,  an  criathar  dionach 

le  creadh  ruadh  is  còinneach,  agus  thug  e  steach  a 
Ian  uisge. 

Fhuair  e  bonnach  o'n  bhean-fhuinne  a  thug  e  do'n 
ghille-shabhail.  Fhuair  e  sop  o'n  ghille-shabhail  a 
thug  e  do'n  bhoinn.  Fhuair  e  bainne  o'n  bhoinn  a 
thug  e  do'n  chat,  agus  shealg  an  cat  luch,  sgriob  an 
luch  im,  shuathadh  an  t-im  ri  casan  na  gadhair, 
ruith  a'  ghadhar  am  fiadh,  shnàmh  am  fiadh  an 
t-uisge,  fhliuch  an  t-uisge  a'  chlach,  ghleus  a'  chlach, 
an  tuagh,  bhuain  an  tuagh  an  t-slat,  agus  fhuair 
Murchadh  an  t-slat  gu  gabhail  air  Mionachag,  's  i  'g 
itheadh  chuid  shuibheagan.  Ach  an  uair  a  thill  e 
bha  Mionachas:  an  dei^h  sg-aineadh  ! 


II 

CAOL  REIDHINN 

"  Ma  's  olc  dhomh  cha'n  fhearr  dhaibh,"  mar  a  thuirt  Conan 
ris  an  Deamhan. 

Bha  na  Feinn,  mar  a  b'àbhais,  anns  a'  bheinn-sheilg. 
Cha  robh  iad  a'  faighinn  mòran,  oir  thachhair  gur 
h-ann  fior-ghann  a  bha  'n  t-sealg  air  a'  bhliadhn'  ud. 
La  dhe  na  làithean,  air  dhaibh  tighinn  dachaidh, 
chuir  e  ioghnadh  mor  orra  na  mnathan  fhaotainn 
cho  reamhar,  bòidheach. 

Chuir  iad  rompa  gu'm  biodh  iad  aig  bun  a' 
ghnothuich,  agus  gu'm  faigheadh  iad  a  mach  de  bha 
na  mnathan  a'  faotainn  a  bha  'g  an  deanamh  cho 
dreachmhor.  An  uair  a  chaidh  iad  a  ris  a  shealg, 
dh'fhàg  iad  Conan,  fear  dhiubh  fhein,  aig  an  tigh,  a 
chum  gu'm  faigheadh  e  mach  an  ni  a  bha  cho 
diomhair  orra. 

Bha  Conan  gu  seòlta  a'  gabhail  ealla  ris  na 
mnathan,  agus  cha  b'fhada  gus  am  fac'  e  mar  a  bha. 
Bha  iad  a'  buain  barr  a'  challtuinn,  agus  'g  a  bhruich. 
Bha  iad  a'  gabhail  cuid  de  n'  t-sugh  sin  agus  'g  an 
nigheadh  fhein  leis,  agus  bha  iad  a'  tighinn  beò  ag  òl 
a'  chuid  eile  dheth. 

Ach  c'arson  a  chaidh  Conan  fhàgail  aig  an  tigh, 
seach  mar  a  b'abhais  ?  Bha  so  'n  a  cheisd  air  na 
mnathan,  agus  cha  b'urrainn  daibh  a  bhi  air  an 
dòigh  gus  am  biodh  fhios  aca  air  an  aobhar.  Thuig 
iad,  mu  dheireadh,  gu'm  b'ann  gu  bhi  faire  orra-san 

a  chaidh  fhàgail,  agus  chuir  so  ana-meinn  mhòr  orra. 
Chuir  iad  rompa  gu'n  dioladh  e  air  a  mhi-mhodh. 
y/^  Air  feadh  na  h-oidhche,  agus  Conan  'n  a  chadal, 
chaidh  aca  air  da  stob  a  chur  anns  an  talamh,  fear 
aig  gach  taobh  dhe  cheann.  An  sin  cheangail  iad  a 
cheann  ris  na  stuib  le  duail  dhe  fhalt  fhein.  An 
uair  a  fhuair  iad  gach  ni  gu  miann,  chaidh  iad  a 
mach  gu  beulaobh  an  tighe,  bhuail  iad  am  basan  's 
rinn  iad  iolach  mhòr  gus  an  do  dhuisg  iad  Conan. 
Shaoil  le  Conan,  's  e  eadar  a  chadal  's  a  dhuisg,  gu'n 
robh  creach  air  chor-eigin  a  muigh.  Leum  e  air  a 
chasan  le  mòr-spionnadh ;  ach  ma  leum  dh'fhàg  e 
cuid  dhe  fhalt  agus  staoig  no  dhà  de  chraicionn  a 
chinn  ceangailte  ris  na  stuib. 

Chuir  so  an  cuthach  air  Conan.  An  uair  a  fhuair 
e  na  mnathan  a  steach  an  tigh,  thiurr  e  fraoch  agus 
connadh  anns  an  dorus,  agus  chuir  e  teine  ris  an 
fhraoch,  an  run  na  bha  stigh  a  mhuchadh  leis  a'  cheo. 

Bha  na  Feinn  aig  an  am  so  mu  choinneamh  tigh 
Fharabeil,  air  taobh  eile  Chaol  Reidhinn.  An  uair  a 
chunnaic  iad  an  teine  agus  a'  cheo  ag  eiridh  suas  n'  a 
smuid  leig  iad  glaodh  mhòr  asad,  a'  bualadh  an  làmh 
chli  air  clar  an  aodainn,  agus  an  suilean  air  na  speuran.    ^ 

Ruith  iad  an  sin  a  thearnadh  an  cuid  mhnathan, 
ach  bha'n  caol  eadar  iad  agus  an  tigh.  Le  comhnadh 
an  cuid  lannan,  leum  gach  fear  an  caol  ach  aon 
fhear — Mac  an  Reidhinn.  Thuit  esan  's  a'  chaol  's 
chaidh  a  bhàthadh,  agus  a  riamh  o'n  uair  sin  lean 
"  Caol  Reidhinn  "  ris  a'  chaol. 

"  Fionnachas  luath  air  bantrachd  Fheinn, 
'S  leum  gach  fear  air  barr  a  shleagh, 
Is  dh'fhàg  iad  Mac  an  Reidhinn  's  a'  chaol." 

Ràinig  iad  ann  an  am  a  bha  an  cobhair  feumail, 
agus  chaidh  aca  air  na  mnathan  a  thoirt  a  mach  as 
an  losgadh.  Gu  freasdalach  thainig  iad  uile  troimhe 
ach  aon  no  dithis  dhiubh.  Bha  na  Fèinn  ann  am 
feirg  mhòr  ri  conan,  air  son  mar  a  rinn  e,  agus  rug 
iad  air  a  chum  a  chur  gu  bàs.  Dh'  iarr  e  orra  mar 
fhàbhor  gu'm  biodh  an  ceann  air  a  thoirt  dheth  le 
Mac  an  Luinn,  claidheamh  Fhinn — an  claidheamh 
nach  fhàgadh  fuigheall  beuma.  Comhla  ris  a'  sin, 
dh'iarr  e  cead  a  cheann  a  chur  air  sliasaid  Fhinn,  gu 
bhi  air  a  ghearradh  dheth  le  Garabh,  a  mhac. 

"Achanaich  gu'n  iarradh  mi, 
As  eugmhais  m'anam  ri  iarraidh, 
Mac  an  Luinn  a  bhuinte  m'anam, 
Air  muin  sleisde  gile  Fhinn." 

Chaidh  so  a  cheadachadh  dha ;  ach  chaidh,  an 
toiseach,  seachd  seichean  glasa,  seachd  cuailtean 
connaidh,  agus  seachd  'fòid  de  riasg  glas,  a  chur  air 
muin  sliasaid  Fhinn.  Chaidh  ceann  Chonain  a 
leagadh  air  a'  sin,  agus  bhuail  Garabh,  a  mhac,  an 
ceann  dheth  le  Mac  an  Luinn  : 

"Cha  bu  lionmhora  crois  's  an  dearna 
Na  cuisle  ghearrta  an  sliasaid  Fhinn." 

Dh'fheoraich  Garabh  an  sin,  's  e  air  dol  as  a  cheill, 
c'àit'  an  robh  na  Feinn.  Thuirt  iad  ris  gu'n  robh  iad 
gu  h-iosal  fodha.  Ghabh  e  sios  gus  an  do  ràinig  a' 
muir,  agus  ghabh  e  dha  gus  an  do  bhath  e  e  fhein. 


Ill 

AN  GOBHA-SITH 

"  Tha  cath  'g  a  chur  is  feum  air  fir, 
Tha  gaoth  bhar  sluaigh  ach  's  truagh  gun  Mhac-a'-Luinn." 

Oscar. 

LÀ  dhe  'n  robh  Fionn  's  a  chuid  dhaoine  a  muigh  a' 
sealg  ann  an  Haslainn,  ann  an  Goirtean-taoid,  an  He, 
chunnaic  iad  a'  tighinn  'n  an  còmhdhail  duine  mi- 
sgiamhach,  agus  suil  mholach  'n  a  aodann.  Bha  e 
dian-ruith,  agus  a'  sior-dheanamh  air  Fionn  Mac 
Chumhail.  An  uair  a  choinnich  iad,  dh'iarr  e  orra 
esan  a  leantuinn  gu  dorus  a  cheardaich.  "  C'ait',  a 
thruaghain,  am  bheil  do  cheardach,  no  'n  fheairde 
sinne  a  faicinn ? "  arsa  Fionn.  "Mo  cheardach-sa," 
ars'  an  gobha  sith,  "  cha'n  'eil  ri  fhaotainn,  's  ma 
dh'fhaodas  mise,  cha'n  fhaic  sibh." 

Shin  an  gobha  sith  as,  agus  Daorghlas  as  a 
dheigh.  Ghabh  iad  a  mach  ri  uchd  an  t-sleibhe, 
agus  cha  tugadh  iad  ach  aon  cheum  thar  gach  gleann 
fuar  fasaich.  A'  tearnadh  gu  dorus  na  ceardach 
dhluthaich  na  laoich  r'a  cheile.  "  Fosgladh  beag," 
ars'  an  gobha  sith.  "  Srac  romhad  e,"  arsa  Daor- 
ghlas. An  sin  thionndaidh  an  gobha  sith,  agus 
thuirt  e,  "  A  righ,  gu'm  meal  thu  t'ainm,  a  Chaoilte. 
Cha  bhi  Daorghlas  ort  bho  'n  am  so." 

An  sin  thoisich  iad  air  Mac  an  Luinn.  An  uair  a 
bha  iad  ris,  thainig  nighean  a'  ghobha-shith  a  steach 
do'n  cheardaich,  agus  dh'fheòraich  i  cò  am  fear  caol 
glas  gun  tioma  a  shineas  an  sineadh  cruadhach  ? 

Thuit  an  oighe  ann  an  trom  cheiste  air  Caoilte, 
agus  thug  i  rabhadh  dha  gu'n  abradh  a  h-athair  ris, 
an  uair  a  bhiodh  an  claidheamh  deas,  "  Gu  de  tha 
dhith  air  a  nis  ?  "  "  Ach,"  thuirt  i  ris,  "  abair  thusa, 
'  Tha  aon  rud  beag  a  dhith  air  fhathast'  An  sin 
gabh  thus'  an  claidheamh  agus  sàth  e  troimh  chorp 
m'athar,  a  chum  a  chruadhachadh," 


IV 

"Am  fear  nach  bi  olc  air  aire,  cha  smaoinich  e  olc  fir  eile." 
"Am  fear  a  tha  grad  gu  gealladh,  's  trie  leis  mealladh." 

Bha  uair  ann  roimhe  so  anns  an  robh  gainne  mhòr 
air  feadh  na  tire.  Bha  mòran  a'  falbh  diomhain,  's 
nach  fhaigheadh  iad  car  ri  dheanamh.  Bha  cuid 
ann  a  bha  gabhail  brath  air  gainne  na  h-oibreach, 
agus  ged  a  bha  iad  a'  cur  feum  air  luchd-obair  nach 
robh  deonach  mòran  tuarasdail  a  thoirt.  Bha  tuath- 
anach  àraidh  ann,  agus  cha  ghabhadh  e  gille  's  am 
bith,  ach  gille  dh'fhuireadh  aige  gu  ceann  seachd 
bliadhna,  agus  nach  iarradh  de  thuarasdal,  ach  na 
ghlacadh  e  'n  a  bheul  de'n  t-siol,  fhad  's  a  bhiodh 
e  bualadh  an  arbhair  anns  an  t-sabhal. 

Cha  robh  neach  deonach  gabhail  aige  air  a'  chumha 
sin.  Mu  dheireadh  thuirt  e  gu'n  tugadh  e  cead  an 
siol  ud  a  chur  anns  an  imire  a  b'fhearr  a  bhiodh  aige, 
agus  gu'n  tugadh  e  na  h-eich  agus  an  crann  aige 
fhein  airson  an  treabhadh  agus  an  cliathadh  a 
dheanamh, 

Thàinig  gille  òg  an  rathad  a  bha  deonach  gabhail 
air  na  cumhachan-sa.  Rinn  iad  còrdadh  air  a'  bhonn 
sin.  B'  e  'n  tuarasdal  a  bha  gu  bhi  aig  a'  ghille  na 
ghlacadh  e  de  ghrainneanan  sil  'n  a  bheul,  trath 
bhiodh  e  bualadh  an  arbhair  anns  an  t-sabhal.  Bha 
cead  gu  bhi  aige  an  siol  sin  a  chur  anns  an  iomaire 
a  b'fhearr  a  bh'aig  an  tuathanach.     Bha  e  gus  na 

chinneadh  air  an  t-siol  sin  a  ghleidheadh,  agus  na 
ghlacadh  e  'n  a  bheul  's  e  bualadh  anns  an  t-sabhal, 
a  chur  comhla  ris ;  agus  an  t-iomlan  a  chur  anns  an 
iomaire  a  b'fhearr  a  bh'aig  an  tuathanach  an  ath 
bhliadhna,  Bha  e  gu  eich  is  crann,  agus  gach 
goireas  eile  bhiodh  feumail  an  am  cur  no  buain, 
fhaotainn  o  mhaighistir.  Bha  chùis  gu  bhi  dol  air 
adhart  mar  sin  o  bhliadhna  gu  bliadhna,  fad  na 
seachd  bliadhna.  Bha  mar  sin  gu  bhi  aige  seachd 
Geamhraidhean  's  an  t-sabhal  a'  bualadh  's  a' 
glacadh  ;  seachd  earraich  gu  cur ;  seachd  Samhraid- 
hean  fas  is  cinneas  ;  agus  seachd  fogharaidhean  a' 
buain.  Bha  toradh  sin  uile  gu  bhi  aige  an  la  bhiodh 
aonta  a  mach. 

Chaidh  an  gille  dhachaidh  gu  mhaighistir,  agus  an 
uair  a  bhiodh  esan  a'  bualadh  anns  an  t-sabhal, 
bhiodh  a  mhaighistir  daonnan  a'  bualadh  comhla 
ris.  Cha  deachaidh  aige  air  a  ghlacadh  fad  a' 
Gheamhraibh  sin  ach  tri  grainneanan  sil.  Ach 
ghleidh  e  gu  cùramach  iad  gus  an  d'thàinig  an 
t-Earrach,  agus,  chuir  e  iad  anns  an  iomaire  a 
b'fhearr  a  bh'aig  a'  bhodach. 

Dh'fhas  iad  agus  thug  iad  a  mach  tri  diasan,  agus 
air  gach  dias  bha  tri  fichead  grainean  maith  sil. 
Ghleidh  an  gille  iad  sin  gu  curamach,  agus  bha  e  cur 
gach  silean  mar  a  ghlacadh  e  'n  a  bheul  comhla  riu. 

Chuir  e  iad  sin  uile  an  ath  Earrach.  An  uair  a 
thàinig  am  fogharadh  bha  an  toradh,  a  reir  gach 
silean,  a  cheart  cho  maith  's  a  bha  e  air  a'  bhliadhna 
roimhe  sin.  Chuir  an  gille  seachad  a  shiol  gu  cura- 
mach, agus  ciod  air  bith  a  ghlac  e  'n  a  bheul,  am 
feadh  a  bhiodh  e  bualadh  's  an  t-sabhal,  bha  e  air 
a  chur  comhla  ris  a'  chuid  eile. 


i8  MACLEOD'S  GAELIC   READER 

Lean  an  gille  air  an  obair  sin,  o  bhliadhna  gu 
bliadhna.  Air  a'  bhliadhna  mu  dheireadh  bha  shiol 
aige  na  chuir  a  h-uile  oirleach  fearainn  a  bha  aig 
a'  bhodach,  agus  còrr  fhàgail.  B'fheudar  do'n 
bhodach  màl  a  phaigheadh  do'n  tuathanach  a 
b'fhaisge  dha,  air  son  iomaire  anns  an  cuireadh  an 
gille  an  còrr  sil  a  bh'aige.  A  thuilleadh  air  an  sin 
b'fheudar  dha  cuid  dhe  spreidh  a  reic,  's  gun  ait' 
ionaltraidh  air  fhàgail  aige. 

Cha  mhòr  nach  robh  an  tuathanach  air  a  chrea- 
chadh,  agus  chuir  e  roimhe  nach  cuireadh  e  muinn- 
tireas  dhe  'n  t-seorsa  ud  air  sgalag  ach  sud. 


V 

"  Am  fear  nach  toir  an  aire  air  a'  bheagan  cha  toir  e  'n  aire  air 
a'  mhoran." 

Bha  righ  air  Eirinn  aon  uair  d'am  b'ainm  Cruachan, 
agus  bha  mac  aige  air  an  robh  Conall.  Chaochail 
màthair  Chonaill,  agus,  an  ceann  ghreis,  phòs  athair 
bean  eile.  Bha  ise  air  son  cur  as  do  Chonall,  a  chum 
's  gu'm  biodh  an  rioghachd  aig  a  sliochd  fhein. 
B'ann  ann  an  tigh  na  ban-altrum  a  dh'  àraich  e  a  bha 
esan  a'deanamh  a  dhachaidh.  Bha  e  fhein  's  a  leth- 
bhrathair  bu  shine  gle  mhòr  aig  a  chèile,  ach  's  ann 
a  chuir  so  an  tuilleadh  gamhlais  ann  an  cridhe  a 
mhuime  da  thaobh-san. 

Bha  easbuig  anns  an  àite,  agus,  ma  's  do  chaochail 
e,  dh'iarr  e  gu'm  biodh  a  chuid  òir  is  airgid  air  a  chur 
comhla  ris  anns  an  uaigh.  Bha  Conall  aig  tiodhlac- 
adh  an  easbuig,  agus  chunnaic  e  poca  mòr  òir  air  a 
chur  aig  a  cheann,  agus  poc'  airgid  aig  a  chasan  anns 
an  uaigh.  Thuirt  Conall  ri  chòignear  chomh-dhaltan 
gu'n  rachadh  iad  air  thòir  or  an  easbuig.  Mar  a 
thubhairt  rinn.  An  uair  a  rainig  iad  an  uaigh  dh' 
fheoraich  Conall  dhiubhsan,  co  b'fhearr  leo  dhol  sios 
do'n  uaigh,  na'n  leac  a  chumail  suas  fhad  's  a  bhiodh 
a  fhein  shios.  Thuirt  iadsan  gu'm  b'àill  leo  an  leac 
a  chumail.  B'ann  mar  sin  a  thachair.  Chaidh  Conall 
sios,  agus  ge  b'e  sgiamhail  a  chuala  iadsan,  leig  iad 
as  an  leac,  agus  thug  iad  na  buinn  as  dhachaidh. 

Bha  nis  Conall  bochd  's  an  uaigh  air  muin  an 
easbuig. 

An  uair  a  rainig  an  còignear  chomh-dhalthan  an 
tigh,  bha  am  màthair  na  bu  bhronaiche  air  son 
Chonaill  na  bhiodh  i  air  son  a  chòignear,  's  iad  a  bhi 
'n  a  àite. 

An  ceann  sheachd  tràthan,  dh'fhalbh  cuideachd 
de  ghillean  òga  a  thoirt  an  òir  à  uaigh  an  easbuig. 
An  uair  a  rainig  iad  an  uaigh,  thog  iad  an  leac  agus 
thilg  iad  i  ri  taobh  a'  bhalla  thall.  Ghluais  Conall 
shios,  agus  ma  ghluais  thug  na  seòid  iad  fhein  as. 
Dh'fhàg  iad  an  sud  gach  arm  is  aodach  a  bh'aca. 
Dh'èirich  Conall.  Thug  e  leis  na  bha  ann  a  dh'òr, 
agus  gach  arm  is  eile  a  dh'fhag  each,  agus  thug  e 
tigh  a  bhan-altrum  air.  Bha  iad  uile  gu  subhach 
sòlasach  fhad'  's  a  sheas  an  t-òr  agus  an  t-airgiod. 

Bha  famhair  mòr  dluth  do'n  àite,  aig  an  robh 
mòran  òir  agus  airgid  ann  an  cos  creige.  Bha  e 
gealltuinn  poc'  òir  do  neach  sam  bith  a  rachadh  sios 
ann  an  cliabh,  a  chum  cuid  dhe'n  or  a  chur  a  nios 
thige.  Ach  's  e  bh'ann  gu'n  chaill  mòran  am  beatha 
ris  an  obair.  Bha  am  famhair  'g  an  leigeil  sios,  ach 
an  uair  a  lionadh  iad  an  cliabh  dhe'n  or,  bha  esan  'g 
a  tharruing  an  airde,  agus  cliabh  cha  chuireadh  e  sios 
tuilleadh  gus  am  bàsaicheadh  iadsan  's  an  toll.  La 
dhe  na  làithean  thachair  Conall  ris  an  Fhamhair,  agus 
gheall  e  poc'  oir  dha  air  son  a  dhol  sios  do'n  toll  a 
lionadh  cliabh  de  'n  or.  Chaidh  Conall  sios.  Lion 
e  an  cliabh  dhe  'n  or,  agus  tharruing  am  famhair  suas 
e  mar  air  uairean  eile.  Dh'fhag  e  Conall  air  a  bhad 
ud,  mar  a  rinn  e  air  each  roimhe,  gus  am  faigheadh  e 
bàs.  Bha  daoine  nis  a'  fas  eòlach  air  caran  an  fham- 
hair, agus  cha'n  fliaigheadh  e  duine  a  rachadh  sios 

dha.  Mu  dheireadh  chuir  e  mhac  fhèin  sios,  agus  an 
claidheamh  soluis  aige  air  uchd,  chum  's  gu'm  faiceadh 
e  roimhe.  An  uair  a  ràinig  am  famhair  òg  grunnd 
na  h-uaimhe,  rug  Conall  air  a'  chlaidheamh  sholuis 
agus  thilg  e  'n  ceann  dheth.  An  sin  Hon  e  'n  cliabh 
de'n  or,  ach,  mu's  do  leig  e  suas  e  dh'fhalaich  e  e 
fhein  am  measg  an  òir  anns  a'  chliabh.  An  sin 
tharruing  am  famhair  suas  e,  ach  an  uair  nach  fhac'  e 
mhac  anns  a'  chliabh  thilg  e  thar  mullach  a  chinn  e. 
Leum  Conall  as  a'  chliabh  's  ciil  an  fhamhair  ris. 
Thug  e  grad  làmh  air  a'  chlaidheamh  sholuis,  agus  a 
dh'  aon  bheum  sgath  e'n  ceann  de'n  fhamhair.  Thug 
e  an  uair  sin  dhachaidh  air  leis  a'  chliabh  òir  agus 
leis  a'  chlaidheamh  sholuis.  Agus  tha  e  beò  fhathast 
mar  do  bhasaich  e. 


VI 
AM   BLAIGH    BEAG  LE  BEANNACHD 

''  Cumaidh  mi  fein  a'm'  dhorn  e, 
'S  cha  chum  da  fhear  dheug  air  rop  e." 

Bha  ann  an  sud  a  roimhe  bean  bhochd  is  triuir 
nighean  aice.  La  dhe  na  làithean  thuirt  an  te  bu 
shine  r'a  mathair,  '"S  fhearr  dhomh  fhein  dol  a 
dh'iarraidh  an  fhortain."  "Ma  ni  thu  sin,"  ars'  a 
mathair,  "  's  ann  a  dheasaicheas  mise  bonnach  a  bheir 
thu  leat."  An  uair  a  bha  'm  bonnach  deis,  thuirt  a 
mathair  rithe,  "  Co  aca  's  fhearr  leat  am  blaigh  beag 
's  mo  bheannachd,  no  am  blaidh  mòr  's  mo  mhal- 
lachd  ?  "  "  'S  fhearr  leam,"  ars'  ise,  "  am  blaidh  mòr 
's  do  mhallachd."  Mar  a  roghnaich  fhuair.  Thog 
i  oirre  's  dh'fhalbh  i.  Am  beul  an  anmoich,  's  i  sgith 
acrach,  shuidh  i  am  fasgadh  gàrraidh  a  dh'itheadh  a' 
bhonnaich.  Cha  bu  luaithe  shin  i  air  na  chruinnich 
an  t-sreath  chuileanach,  's  a  da  chuilean  deug,  agus 
eòin  bheag  an  adhair,  timchioll  oirre.  "  An  toir  thu 
dhuinn  pàirt  dhe'n  bhonnach?"  ars'  iadsan.  "Cha 
tabhair,  a  bheathaichean  grannda,"  ars'  ise,  "  cha 
mhòr  dhomh  fhein  e."  "  Biodh  mo  mhallachd-sa 
agad,  agus  mallachd  mo  dhà  eun  deug,  ach  's  e 
mallachd  do  mhàthar  as  miosa  dhuit  air  fad." 

Cha  robh  leith  a  leoir  's  a'  bhlaidh  bonnaich,  ach 
dh'eirich  i  's  dh'fhalbh  i.  Chunnaic  i  tigh  beag  fada 
uaithe,  ach  ma  b'fhada  uaithe  cha  b'fhada  bha  ise  'g 
a  ruighinn.     Bhuail  i  'n  dorus.     "  Co  tha  sud?  "  arsa 

neach  a  bha  stigh.  "  Searbhanta  maith  ag  iarraidh 
maighistir,"  ars'  ise.  "  Tha  sin  a  dhith  oirnne,"  ars'  an 
neach  a  bha  stigh.  "  Thig  a  steach."  Chuireadh 
muinntireas  oirre  gun  dàil.  B'e  a  h-obair  a  bhi 
caithris  a  h-uile  h-oidhche  bràthair  do  bhean  an 
tighe  a  bha  fo  gheasan,  agus  air  son  sin  bha  i  gu  peic 
òir  agus  peic  airgid  fhaotainn.  A  thuilleadh  air  a 
sin  bha  aice  de  chnothan  mar  a  bhriseadh  i ;  de 
shnàthadan  mar  a  chailleadh  i ;  de  mheurain  mar  a 
tholladh  i ;  de  shnàth  mar  a  dh'fhuaigheadh  i ;  de 
choinnlean  mar  a  loisgeadh  i  ;  leabaidh  is  sid'  uaine 
foidhe  agus  thairis  oirre  ;  agus  cothrom  cadail  's  an  la. 

A'  cheud  oidhche,  an  uair  a  bha  i  faire,  thuit  an 
cadal  oirre.  Thàinig  a  ban-mhaighistir  a  steach,  's 
bhuail  i  an  slachdan  druidheachd  oirre.  Thuit  i  sios 
marbh,  agus  thilgeadh  a  mach  gu  cul  an  dunain  i. 

La  dhe  na  làithean  thuirt  an  darna  nighean  r'a 
màthair,  "'S  fhearr  dhomh  dol  a  dh'iarraidh  an 
fhortain,  's  mo  phiuthar  a  leantuinn."  Dheasaich  a 
mathair  bonnach,  mar  a  rinn  i  roimhe.  Roghnaich 
ise  an  leith  mhòr  's  mallachd  a  màthar,  mar  a  rinn 
a  piuthar  roimpe,  agus  thachair  dhi  calg-dhireach  mar 
a  thachair  d'a  piuthair. 

Thuirt  an  te  a  b'òige  r'a  mathair,  "'S  fhearr 
dhomh  fhein  cuideachd  a  dhol  a  dh'iarraidh  an  fhor- 
tain, agus  mo  pheathraichean  a  leantuinn."  "  Ma  's 
ann  mar  sin  a  bhios,"  ars'  a  mathair,  "  deasaichidh 
mise  bonnach  a  bheir  thu  leat."  An  uair  a  bha  'm 
bonnach  deis,  dh'fhaighnich  a  mathair  cia  aca 
b'fhearr  leatha  am  blaidh  mòr  's  a  mallachd  no  am 
blaidh  beag  's  a  beannachd.  Roghnaich  i  am  blaidh 
beag  's  a  beannachd,  agus  dh'fhalbh  i.  Am  beul  an 
anmoich,  shuidh  i  ri  fasgadh  garraidh  a  dh'itheadh  a' 

bhonnaich.  Mar  air  uairean  eile,  chruinnich  an 
t-sreath  chuileanach,  's  an  da  chuilean  dheug,  agus 
eòin  bheag'  an  adhair,  timchioll  oirre.  "  An  toir  thu 
dhuinne  rud  dhe  sin,"  ars'  iadsan.  "  Bheir,  a  bheath- 
aichean  bòidheach,  ma  ni  sibh  comaith  rium,"  ars' 
ise.  Thug  i  dhaibh  an  cuid  de'n  bhonnach,  agus 
dh'ith  iad,  agus  fhuair  iad  fhèin  agus  ise  an  leòr. 
Theann  iad  an  sin  faisg  oirre,  agus  sgaoil  iad  an 
sgiathan  timchioll  oirre,  gus  an  robh  i  'n  a  fallus  leis 
a'  bhlàths. 

Thog  i  oirre  a  ris  agus  dh'fhalbh  i.  Chunnaic  i 
tigh  beag  fada  uaithe  ach  ma  b'fhada  uaithe  e  cha 
b'fhada  bha  ise  'g  a  ruighinn.  An  uair  a  ràinig  i 
bhuail  i  'n  dorus.  "  Co  tha  sud?"  arsa  neach  a  bha 
stigh.  "  Tha  searbhanta  maith  ag  iarraidh  maighis- 
tir,"  ars'  ise.  "Tha  sin  a  dhith  oirnne  an  so,  thigai 
steach,"  ars'  an  guth  ceudna.  Ghabh  i  air  mhuinn- 
tireas  gun  dàil.  B'e  'n  tuarasdal  a  bha  gu  bhi  aice 
peic  oir  agus  peic  airgid  ;  de  chnothan  mar  a 
bhriseadh  i  ;  de  shnàthadan  mar  a  chailleadh  i ;  de 
mheurain  mar  a  tholladh  i  ;  de  shnàth  mar  a 
dh'fhuaigheadh  i  ;  de  choinnlean  mar  a  loisgeadh  i  ; 
leabaidh  is  side  uaine  foidhe  agus  thairis  oirre.  B'  e 
h-obair  a  bhi  caithris  bràthair  do  bhean  an  tighe  a 
bha  fo  gheasan. 

Shuidh  i  a'  faire  an  duine  mhairbh,  's  i  ri  fuaghal. 
Air  a'  mheadhon-oidhche  dh'eirich  esan,  's  chas  e 
braoisg  air.  "  Mar  a  luidh  thu  sios,  mar  a  th'agad," 
ars'  ise,  "  bheir  mise  aon  straoileadh  dhuit  de  bhata." 
Luidh  e  sios.  An  ceann  tacan  beag  dh'eirich  e  rls 
air  uilinn,  's  chas  e  braoisg  air.  Dh'eirich  e  'n  treas 
uair,  's  chas  e  braoisg  air  ;  agus  an  uair  a  dh'eirich, 
bhuail  i  straoileadh  de'n  bhat'  air.     Ma  bhuail,  lean 

am  bata  ris  an  duine  mharbh  ;  lean  an  làmh  ris  a' 
bhata  ;  agus  a  mach  a  ghabh  iad. 

Ghabh  iad  air  an  aghaidh  gus  an  robh  iad  a'  dol 
troimh  choille.  Mar  a  b'iosal  dise  b'àrd  dhasan, 
's  mar  a  b'àrd  dhasan  b'iosal  dise  e.  Bha  na  cnothan 
a'  cur  nan  siil  asda,  agus  na  h-àirnean  a'  toirt  nan 
cluasan  dhiubh,  gus  an  d'fhuair  iad  troimh'n  choille. 
An  deigh  dhaibh  faotainn  a  mach  as  a'  choille 
thill  iad  dhachaidh.  Fhuair  i  peic  oir  's  peic  airgid 
agus  am  ballan  iocshlaint.  Shuath  i  am  ballan 
iocshlaint  ri  da  phiuthair  's  thug  i  beò  iad.  Thill 
iad  dhachaidh  'n  an  triuir,  agus  tha  iad  beo  fhathast 
mar  do  chailleadh  iad. 


VII 

Chaidh  fear  gun  sùilean  a  dh'ionnsuidh  craoibh  air  an  robh 

ùbhlan  ; 
Cha  d'fhàg  e  ùbhlan  oirre,  's  cha  d'thug  e  ùbhlan  dhith. 

Bha  tuathanach  ann  roimhe  aig  an  robh  peata  ban. 
An  uair  a  bha  am  na  Nollag  a'  teannadh  air  smuainich 
e  gu'm  marbhadh  e  am  peata  ban.  Chuala  am  peata 
ban  iomradh  air  an  ni  a  bha  'n  run  a'  bhodaich,  agus 
's  e  smuainich  e  gu'n  teicheadh  e  le  bheatha.  Rinn  e 
sin.  Cha  deachaidh  e  fada  air  a  shlighe  an  uair 
a  thachair  tarbh  ris.  "  F"àilte  ort  fhein,  a  pheata 
bhain,"  ars'  an  tarbh,  "  c'àit'  am  bheil  thu  dol  ? " 
"  Tha  mi  falbh  a  dh'iarraidh  an  fhortain,"  ars'  am 
peata  ban.  "  Bha  iad  a'  cur  rompa  mo  mharbhadh 
air  son  am  na  Nollag,  agus  smuainich  mi  gu'm  b'fhearr 
dhomh  teicheadh."  "  Bha  iad  a'  dol  a  dheanamh  an 
dearbh  ghniomh  ormsa,"  ars'  an  tarbh,  "agus  cha'n 
'eil  ni  as  fhearr  dhomh  na  falbh  comhla  riut."  "  Tha 
mi  toileach,"  ars'  am  peata  ban  ;  "  mar  is  mo  chuid- 
eachd  's  ann  is  fhearr  an  sugradh." 

Ghabh  iad  air  an  adhart,  ach  an  iiin  gun  a  bhi  fada 
thachair  cii  orra.  "  Fàilte  ort  fhein,  a  pheata  bhain," 
ars'  an  cu.  "  C'ait'  am  bheil  thu  dol  mar  so?" 
"  Chuala  mi  gu'n  robh  iad  a'  brath  mo  mharbhadh 
air  choinneamh  na  Nollag,"  ars'  am  peata  ban,  "  agus 
tha  mi  teicheadh  as  le  mo  bheatha."  "  Bha  iad  a' 
dol  a  dheanamh  a  leithid  cheudna  ormsa,"  ars'  an  cu, 

"  agus  's  ann  a  dh'fhalbhas  mi  comhla  ruibh."  "  Thig 
mata,"  ars'  am  peata  ban,  "  's  e  do  bheatha  's  a' 
chuideachd." 

Ghabh  iad  rompa,  agus  an  uin  ghoirid  choinnich 
cat  iad.  "  Fàilte  ort,  a  pheata  bhain,"  ars'  an  cat. 
"  Ciod  e  fàth  do  thuruis,  agus  c'àit'  am  bheil  thu 
dol?"  Tha  mi  dol  a  dh'iarraidh  an  fhortain,  "ars' 
am  peata  ban.  Ghabh  iad  'n  an  ceann  gu'm  mar- 
bhadh  iad  mi  fa  chomhair  na  Nollag,  's  thug  mi 
mo  chul  dhaibh."  "  Bha  iad  ag  iomradh  air  mise 
marbhadh  cuideachd,"  ars'  an  cat.  "  Ma's  e  toil  na 
cuideachd,  's  ann  a  dh'fhalbhas  mi  comhla  ruibh." 
"  Seas  a  steach,  a  laochain,  's  gheibh  thu  do  chuid  de 
na  bhios  ann,  maith  no  dona  e,"  ars'  am  peata  ban. 

Shin  iad  as  le  sgoinn,  ach  an  ceann  tacain  thachair 
coileach  riu,  's  e  dubhach  brònach.  "  Fàilte  ort,  a 
pheata  bhain,"  ars'  an  coileach.  "  C'ait'  bheil  duil 
agad  a  dhol  ? "  "  Tha  mi  gabhail  romham  dh'fheuch 
an  tachair  na's  fhearr  rium  na  tha  mi  fàgail  as  mo 
dheigh.  Bha  iad  a  moidheadh  mo  mharbhadh  aig  an 
Nollag,  agus  a  chionn  gu'n  robh  ghabh  mise  mo  chead 
diubh,"  "  Bha  mise  mi-fhin  anns  an  dearbh  chun- 
nart,"  ars'  an  coileach,  "agus  o'n  thachair  sinn  air 
a  cheile,  's  ann  a  ghabhas  mi  mo  roghainn  'n  'ur 
cuideachd."  "  D'eile  ni  thu,  fhir-chridhe? "  ars'  am 
peata  ban.     "  Seas  a  steach  's  an  t-sreath." 

Chum  iad  air  an  aghaidh  gus  an  do  chomhalaich 
geadh  orra,  's  e  turraban  mar  a  bha  e  spagail. 
"  Fàilte  ort  fhein  a  pheata  bhain,"  ars'  an  geadh. 
"  De  chuir  bho  'n  tigh  thusa  an  diugh,  agus  de  i  do 
cheann-uidhe  ? "  "  Cha  b'ann  gun  aobhar  a  chuir 
mise  mo  chul  ri  mo  dhachaidh,  a  gheoidh,"  ars' 
am  peata  ban.     Cha'n  'eil  an  Nollag  fad  as,  mar  a 

dh'fhaodas  fhios  a  bhi  agad.  Dh'aithnich  mi  air  a' 
bhodach  an  la  roimhe  gu'n  robh  e  runachadh  mise 
mharbhadh  roimh  la  Nollag,  agus  air  an  aobhar  sin 
thug  mise  mo  chasan  leam  as  fhianuis."  "  Ma  ta,  gu 
dearbh,  nach  e  sin  an  dearbh  ni  a  chuir  mise  air  an 
allaban  ?  Ma  bheir  sibh  cead,  's  ann  a  theid  mi 
comhla  ruibh."  "  Tha  sinn  deònach,  a  charaid.  Seas 
a  nail,  agus  feuch  an  cum  thu  ceum  ris  a'  choileach." 

Ghabh,  mar  sin,  a'  chuideachd  air  an  aghaidh  gus 
an  d'thàinig  an  oidhche  orra.  Chunnaic  iad  solus 
beag  fada  uatha,  ach  ge  b'fhada  uatha  cha  b'fhada 
'g  a  ruighinn.  Air  dhaibh  an  tigh  a  ruighinn  sheall 
iad  a  steach  air  an  uinneig  a  dh'fhaicinn  cò  bha 
stigh  ;  agus  de  chunnaic  iad  ach  meirlich  a'  cunntadh 
airgid  ?  Thuirt  am  peata  ban  an  uair  sin  ri  chompan- 
aich,  "  Glaodhadh  a  h-uile  fear  againn  a  ghlaodh 
fhein  aird'  a  chlaiginn,  agus  is  neonach  mur  a  bi  tigh 
falamh  againn  ann  an  tiota."  B'ann  mar  sin  a  bha. 
Ceart  comhla  leig  a'  choisir  neonach  ud  aon  ran 
uamhasach  aisde.  An  uair  a  chuala  na  meirlich  a' 
ghàir  mhi-nadurach  a  bha  muigh,  shaoil  leo  gu'n 
robh  iad  an  ion  's  a  bhi  air  an  glacadh  aig  an  donas, 
agus  a  mach  a  thug  iad,  gach  fear  air  an  rathad  bu 
deiseile,  agus  thug  iad  a'  choille  orra. 

An  uair  a  chunnaic  am  peata  ban  agus  a  chuideachd 
gu'n  robh  an  tigh  air  fhàgail  falamh,  a  steach  a 
ghabh  iad.  Fhuair  iad  an  t-airgiod  a  bha  aig  na 
meirlich  'g  a  chunntadh,  agus  roinn  iad  eatorra  fhein 
e.  Smuainich  iad  an  sin  gu'n  gabhadh  iad  mu 
thàmh.  Thuirt  am  peata  ban,  "  C'àit  an  caidil  thusa 
an  nochd,  a  thairbh  ? "  "  Caidlidh  mise,"  ars'  an 
tarbh,  ri  cul  an  doruis,  far  an  àbhais  domh.  "  C'àit' 
an   caidil   thu    fein,   a   pheata    bhàin  ? "     "  Caidlidh 

mis',"  ars'  am  peata  ban,  "  air  meadhon  an  ùrlair, 
far  an  àbhais  domh."  "  C'àit'  an  caidil  thusa,  a 
choin?"  ars'  am  peata  ban.  "  Caidlidh  mis',"  ars' 
an  CÙ,  "  an  tac  an  teine  far  an  abhais  domh.  "  C'ait' 
an  caidil  thus',  a  chait  ?  "  "Caidlidh  mis',"  ars'  an 
cat,  "  ann  am  preas  nan  coinnlean,  far  an  toigh  leam 
a  bhi."  "  C'ait'  an  caidil  thus',  a  choilich  ?  "  ars'  am 
peata  ban.  "  Caidlidh  mis',"  ars'  an  coileach,  "  air 
a'  spàrr,  far  an  abhais  domh."  "  C'ait'  an  caidil 
thus',  a  gheoidh  ?  "  "  Caidlidh  mis',"  ars'  an  geadh, 
"  air  an  dunan  far  an  robh  mi  cleachdta  ri  bhi." 

Cha  robh  iad  fada  air  gabhail  mu  thàmh  an  uair 
a  thill  fear  de  na  meirlich  a  dh'amharc  a  steach 
dh'fheuch  am  faiceadh  e  an  robh  neach  sam  bith  's 
an  tigh.  Seach  gu'n  d'fhuair  e  gach  ni  cho  sàmhach, 
dh'ealaidh  e  steach,  agus  chaidh  e  air  a  shocair  gu 
preas  nan  coinnlean  air  son  coinneal  a  lasadh  e. 
Cha  bu  luaithe  chuir  e  steach  a  làmh  na  bha  inean 
a  chait  a'  reubadh  fheòla.  Coma  co  dhiù,  thàrr  e 
leis  coinneal,  agus  dh'fheuch  e  ri  lasadh.  An  sin 
dh'eirich  an  cù  agus  chuir  e  earball  ann  am  poit  uisge 
a  bha  aig  taobh  an  teine,  agus  thug  e  crathadh  dha 
a  chuir  as  a'  choinneal,  Bha  am  meirleach  a  nis 
cinnteach  gu'n  robh  an  donas  's  an  tigh,  agus  rinn 
e  air  son  teicheadh.  Anns  an  dol  seachad  thug  am 
peata  ban  buille  dha,  agus  fhuair  e  breab  bho'n 
tarbh.  An  sin  ghoir  an  coileach,  agus  an  uair  a 
fhuair  e  mach  thoisich  an  geadh  air  a  ghreadadh  mu 
na  luirgnean  le  sgiathan.  An  uair  a  thug  e  choille 
mach  dh'fheòraich  a  chompanaich  dheth  de  mar  a 
chaidh  dha.  "  Cha  deachaidh,"  ars'  esan,  "  ach  mea- 
dhonach.  An  uair  a  chaidh  mi  gu  preas  nan  coinn- 
lean bha  fear  ann  an  sin  a  shàth  deich  sginean  ann  am 


30         MACLEOD'S  GAELIC   READER 

laimh.  An  uair  a  chaidh  mi  gu  taobh  an  teine,  a 
lasadh  na  coinneil,  bha  fear  mòr  dubh  an  sin  'n  a 
luidhe,  agus  fhras  e  uisge  a  chuir  as  i.  An  uair  a 
dh'fheuch  mi  ri  tàrsuinn  a  mach,  bha  fear  mòr  am 
meadhon  an  urlair  a  thug  utag  dhomh,  agus  fear 
eile  aig  cul  an  doruis  a  phut  a  mach  mi.  Shuas  air 
an  fhàradh  bha  eucorach  sgeimheil  a  bha  glaodhaich, 
'  Cuir  a  nios  an  so  e,  's  foghnaidh  mi  fhein  dka,'  agus 
a  muigh  air  an  diinan  bha  seorsa  de  ghriasaiche  a 
shin  air  mo  ghreadadh  mu  na  casan  le  apran." 

An  uair  a  chuala  na  meirlich  a  sgeula  cha  bu 
dàna  le  h-aon  aca  dhol  air  àruinn  an  tighe  tuilleadh. 
Fhuair  mar  sin  am  peata  ban  's  a  chompanaich  an 
riarachadh  de  dh'airgiod,  agus  bha  iad  sòghail  socair 
fhad  's  bu  bheò  iad. 


VIII 
AN    SAIGHDEAR 

"Chaidh  mi  do'n  bheinn  is  fhuair  mi  e, 
Shuidh  mi  air  torn  is  dh'iarr  mi  e, 

Na'n  robh  mi  air  fhaotainn  bha  mi  air  fhagail  a  muigh, 
Ach  o  nach  d'fhuair  mi  e  thug  mi  dhachaidh  leam  e." 

Bha  seann  saighdear  ann  aon  uair  a  theich  as  an 
arm.  Chaidh  e  gu  mullach  cnuic  a  bha  'm  bràighe 
bhaile,  agus  thuirt  e,  "  Gu  'm  bu  h-ann  a  thig  an 
donas,  agus  mise  thoirt  leis  air  a  dhruim,  an  ath  uair 
a  thig  mise  an  sealladh  a'  bhaile  so."  Ghabh  e 
roimhe  gus  an  d'thàinig  e  gu  tigh  duin'  uasail  a 
thachair  a  bhi  'n  sin.  Dh'fheòraich  Iain  de  'n  duin' 
uasal  am  faodadh  e  tamh  na  h-oidhche  a  ghabhail 
'n  a  thigh.  "  Mata,"  ars'  an  duin'  uasal,  "  bho  'n  is 
seann  saighdear  thu,  agus  coltas  duine  calma  gun 
fhiamh  gun  eagal  'n  a  do  ghnuis,  tha  caisteal  ri 
taobh  na  coille  sin  thall,  agus  faodaidh  tu  fanntuinn 
ann  gu  la.  Gheibh  thu  piob  agus  tombaca  ;  cuach 
Ian  uisge,  agus  Biobull  gu  leughadh."  An  uair  a 
fhuair  Iain  a  shuipeir,  thug  e  'n  caisteal  air. 

Chuir  e  teine  mor  air,  agus  an  uair  a  thainig  tacan 
de  'n  oidhche,  de  ach  thainig  dithis  mhnathan  ruadha 
steach  agus  ciste  duine  mhairbh  eatorra.  Thilg 
iad  i  ri  taobh  an  teallaich  's  leum  iad  a  mach. 
Dh'eirich  Iain,  's  le  sail  a  choise  chuir  e  'n  ceann  as 
a'  chiste.  Tharruinn  e  mach  seann  bhodach  liath, 
agus  chuir  e  'n  a  shuidhe  anns  a'  chaithir  mhòir  e. 
Thug  e  piob  's  tombaca  dha,  agus  cuach  uisge,  ach 

ìeìg  am  bodach  tuiteam  leo  air  an  urlar.  "  A  dhuine 
bhochd,"  ars'  Iain,  "  tha  'm  fuachd  ort." 

Chaidh  Iain  'n  a  shineadh  's  an  leabaidh,  's  dh'fhag 
e  'm  bodach  'g  a  gharadh  fhèin  ri  taobh  a'  gheal- 
bhain  ;  ach  mu  ghairm  choileach  dh'eirich  am  bodach 
's  thug  e  chasan  leis. 

Thainig  an  duin'  uasal  gu  maith  moch  's  a' 
mhaduinn.  "  De  'n  tamh  a  fhuair  thu,  Iain  ? " 
"  Tamh  maith,"  ars'  Iain.  "  Cha  b'e  t-athair  am 
fear  a  chuireadh  eagal  ormsa."  "  Ro-mhaith,"  Iain. 
"  Gheibh  thu  da  cheud  punnd,  agus  luidh  an  nochd 
's  a'  chaisteal."  "  Is  mise  'n  duine  ni  sin,"  thuirt 
Iain.  Mar  a  thuirt  rinn.  Mu  mharbhan  a'mheadhon- 
oidhche,  thainig  triuir  mhnathan  ruadha  steach,  agus 
ciste  duine  mhairbh  aca  eatorra.  Thilg  iad  suas  i 
ri  taobh  an  teallaich,  's  thug  iad  na  buinn  as. 
Dh'eirich  Iain,  's  le  sail  a  choise  chuir  e  'n  ceann  as 
a'  chiste.  Shlaod  e  mach  an  seann  duine  liath,  agus, 
mar  a  rinn  e  an  oidhche  roimhe,  chuir  e  's  a'  chaithir 
mhòir  e.  Thug  e  dha  piob  's  tombaca,  's  leig  e  leo 
tuiteam.  "  A  dhuine  bhochd,"  ars'  Iain,  "  tha  fuachd 
ort."  An  sin  thug  e  dha  cuach  Ian  dighe,  ach  leig  e 
leatha-sa  tuiteam  cuideachd.  "  O  dhuine  bhochd, 
tha  fuachd  ort,"  ars'  Iain  a  ris.  An  ceann  tacain 
dh'fhalbh  am  bodach,  mar  a  rinn  e  'n  oidhche  roimhe. 
Thuirt  Iain  ris  fhein,  "  Ma  dh'fhanas  mise  an  so 
an  nochd,  agus  gu'n  tig  thusa,  bheir  mis'  ort  gu'm 
pàigh  thu  mo  phiob,  's  mo  thombaca,  's  mo  chuach 
dighe." 

Thainig  an  duin'  uasal  glè  mhoch  's  a'  mhaduinn  a 
ghabbhail  naidheachd  Iain.  "  De  'n  tamh  a  fhuair 
thu  raoir,  Iain?"  "Tamh  maith,"  ars'  Iain,  "cha  b'e 
'm  bodach  liath,  t'athair  a  chuireadh  eagal  ormsa." 

"  Bheir  mi  dhuit  tri  cheud  punnd,  agus  fan  an 
nochd,"  ars'  an  duin'  uasal.  "  'S  bargan  e,"  ars'  Iain. 
Thug  Iain  an  caisteal  air  mar  a  b'àbhais,  agus  an  uair 
a  bha  tacan  de'n  oidhche  seachad,  thàinig  ceathrar 
mhnathan  ruadha  a  steach  a'  giùlan  ciste  duine 
mhairbh,  's  leig  iad  sud  sios  ri  taobh  Iain.  Dh'eirich 
Iain — tharuinn  e  chas,  's  chuir  e  'n  ceann  as  a'  chiste. 
Shlaod  e  mach  an  seann  duine  Hath  's  chuir  e  's  a' 
chaithir  mhòir  e.  Shin  e  dha  piob  's  tombaca,  an 
corn  's  an  deoch,  ach  leig  an  seann  duine  tuiteam  leo 
's  bhristeadh  iad. 

"  Mu  'm  falbh  thu  as  a  so,  an  nochd,"  ars'  Iain 
"  pàighidh  tu  dhomhsa  na  bhrist  thu."  Ach  facal  cha 
tigeadh  a  ceann  a'  bhodaich.  An  so  ghabh  Iain 
crios  abharsaic,  agus  cheangail  e  'm  bodach  ri  chliath- 
aich,  's  thug  e  leis  a  luidhe  e.  An  uair  a  ghoir  an 
coileach-fraoich  dh'iarr  am  bodach  air  a  leigeil  as. 

"  Pàigh  na  bhrist  thu  'n  toiseach,"  ars'  Iain. 

"  Innsidh  mise  dhuit,  mata,"  ars'  an  seann  duine. 
"  Tha  seileir  dighe  shios  fotham,  anns  am  bheil 
pailteas  dighe,  tombac',  is  pioban  :  Tha  seòmar  beag 
eile  laimh  ris  an  t-seileir,  anns  am  bheil  coire  Ian  òir, 
agus,  fo  starsuich  an  doruis  mhòir  the  crogan  Ian 
airgid.  Chunnaic  thu  na  mnathan  ud  a  thainig 
leams'  an  nochd.  Sud  agad  ceathrar  mhnathan  bho 
'n  d'thug  mise  na  mairt,  agus  iad  'n  an  eigin.  Tha 
iad  a'  falbh  leamsa  h-uile  h-oidhche  mar  so  'g  am 
phianadh.  Ach  falbh  thusa  agus  innis  do  mo  mhac, 
mar  a  tha  mis'  air  mo  shàruchadh ;  agus  falbhadh  e 
agus  paigheadh  e  na  mairt,  agus  thugadh  e  'n  aire 
nach  bi  e  trom  air  a'  bhochd.  Faodaidh  tu  fhein 
agus  esan  an  t-òr  's  an  t-airgiod  a  rinn  eadaraibh. 
PÒS  fhein  mo  sheann  nighean,  ach  cuimhnich  gu'n 

toir  thu  pailteas  òir  do  na  tha  lathair  de  na  bochdan, 
air  an  robh  mise  ro-chruaidh,  agus  gheibh  mise  fois 
gu  saoghal  nan  saoghal." 

An  uair  a  thàinig  a'  mhaduinn  thainig  an  duin 
uasal.  Dh'innis  Iain  dha  facal  air  an  fhacal  mar 
a  thachair  's  mar  a  thuirt  am  bodach.  Ach  aon  rud 
cha  deanadh  Iain — cha  phòsadh  e  seann  nighean  a' 
bhodaich.  An  ceann  la  no  dha  lion  e  phòcaidean 
de'n  or — dh'iarr  e  air  an  duin  uasal  a  bhi  fialaidh  ris 
na  bochdan — thog  e  air  agus  dh'fhalbh  e. 

Ràinig  e  dhachaidh,  ach  cha  robh  e  fada  aig  an 
tigh  an  uair  a  thoisich  e  gabhail  fadachd,  agus  a' 
miannachadh  a  bhi  air  ais  's  an  reiseamaid.  La  dhe 
na  làithean  chuir  Iain  a  ris  aghaidh  air  a'  bhaile  as 
an  d'fhalbh  e.  An  uair  a  rainig  e  an  cnoc  a  bha 
OS  ceann  a'  bhaile  co  thigeadh  far  an  robh  e  ach 
an  donas  ?  "  Hoho !  Iain,  'n  a  thill  thu  ?  "  "  Hoho  ! 
ort  fhein  ars'  Iain,"  thill  mi,  ach  co  thusa  ?  "  "  Is  mis, 
an  donas,  am  fear  d'an  d'thug  thus'  thu  fhein,  an  uair 
a  bha  thu  'n  so  mu  dheireadh." 

"  Ai,  Ai,"  ars'  Iain,  "  's  fhada  o'n  chuala  mi  iomradh 
ort,  ach  cha'n  fhaca  mi  riamh  roimhe  thu.  Cha'n 
aithnichinn  cas  dhiot.  Cha'n  'eil  mi  creidsinn  idir  gur 
tu  th'  ann.  Dean  nathair  dhiot  fhein,  agus  creididh 
mi  thu."  Rinn  an  donas  sin.  "  Dean  a  nis  leom- 
hann  bheuchdach  dhiot  fhein."  Rinn  an  donas  sin. 
"  Spilt  a  mach  a  nis  lasraichean  teine  seachd  mile 
romhad  's  seachd  mile  as  do  dheigh."  Rinn  an 
donas  mar  a  dh'iarr  e.  "  Nis,"  ars'  Iain,  "  bho  'n  tha 
mise  gu  bhi  'n  am  ghille  agad,  leum  a  steach  a  m'abh- 
arsaic,  agus  giulanaidh  mi  thu  ;  ach  cha'n  fhaod  thu 
thighinn  a  mach  gus  an  iarr  mis'  ort,  airneo  tha  'n 
còrdadh  brist." 

Gheall  an  donas  gu'n  deanadh  e  mar  sin,  agus  a 
steach  a  leum  e  do'n  àbharsaic, 

"  Nis,"  ars'  Iain,  "tha  mise  dol  a  dh'fhaicinn 
bràthar  dhomh  a  tha  's  an  reiseamaid,  ach  fanaidh 
tusa  sàmach."  Chaidh  Iain  an  sin  a  steach  do'n 
bhaile,  's  ghlaodh  fear  thall  's  fear  a  bhos,  "  So  Iain, 
an  deserter."  Chaidh  breith  air,  agus  mod  a  chur 
air.  Chaidh  an  càs  'n  a  aghaidh,  agus  thugadh  a 
mach  binn  a  chrochaidh — gu'm  biodh  e  air  a  chroc- 
hadh  mu  mheadhon  la  air  an  la  am  màireach.  Cha 
robh  aig  Iain  boclid  air,  ach  bha  e  anabarrach  tàmail- 
teach  gur  h-ann  air  a'  chroich  a  bha  e  gu  bàs  fhaotainn. 
Mar  sin  dh'iarr  e  dh'aon  fhàbhar  e  bhi  air  a  thilgeil 
le  peileir.  Thuirt  an  Coirneal  seach  gu'm  b'  sheann 
saighdear  a  bh'ann,  's  e  air  a  bhi  fada  anns  an  arm 
gu'm  faigheadh  e  roghainn. 

Air  an  la  màireach,  an  uair  a  bha  na  saighdearan 
air  an  tarruing  ann  an  ordugh,  agus  Iain  gu  bhi  air 
a  thilgeil,  "  De  sud  a  tha  iad  ag  radh,"  ars'  an  donas. 
"  Leig  mise  'n  am  measg,  's  cha'n  fhada  bhios  mi  cur 
sgapadh  orra."  "  Uist,  Uist !  "  ars'  Iain.  "  De  sin  a 
tha  bruidhinn  riut,"  ars'  an  Coirneal.  "  Cha'n  'eil," 
ars'  Iain,  "  ach  luch  bheag  bhàn."  "  Ban  no  dubh 
i,"  ars'  an  Coirneal,  "  na  leig  thus'  as  an  abharsàic  i, 
's  gheibh  thu  litir-saorsa,  's  na  faiceam  tuilleadh  thu." 
B'ann  mar  sin  a  thachair. 

Dh'fhalbh  Iain,  agus  thainig  e  am  beul  na  h-oidhche 
gu  sabhal,  far  an  robh  da  fhear  dheug  a'  bualadh. 
Chaidh  e  'n  an  comhradh,  agus  thuirt  e,  "  So  dhuibh 
mo  sheann  àbharsac,  agus  thugaibh  greis  bhualaidh 
cirre.  Tha  i  cho  cruaidh  's  gu'm  bheil  i  toirt  a' 
chraicinn  dheth  mo  dhruim."  Thug  na  fir  cho  maith 
ri  da  uair  an  uaireadair  air  an  àbhairsaic,  leis  an  da 

shuisd  dheug,  gus  mu  dheireadh  a  h-uile  buille  bhei- 
readh  iad  dhi,  leumadh  i  gu  mullach  an  t-sabhail, 
agus  thilgeadh  i  fear  air  a  dhruim  an  dràsda  's  a  ris 
dhe  na  bualadairean.  An  uair  a  chunnaic  iad  so 
thuirt  iad  ris  e  bhi  falbh,  e  fhein  is  abharsac — nach 
creideadh  iad  nach  robh  an  donas  innte. 

Thog  Iain  an  abharsac  air  a  mhuinn,  agus  a  mach 
a  ghabh  e.  An  ceann  ghreis  thàinig  e  far  an  robh 
ceardach,  's  an  robh  da  ghobha  dheug  'n  am  fallus  a' 
bualadh  nan  ord  mora.  Chaidh  e  steach  agus  thuirt 
e,  "  So  dhuibh  'illean  seann  abharsac,  's  bheir  mi 
dhuibh  leth-chrun  ma  bheir  sibh  greis  oirre  leis  an  da 
ord-mhor  dheug  sin.  Tha  i  cho  cruaidh  's  gu'm  bheil 
i  toirt  a'  chraicinn  dhe  mo  dhruim."  B'aoibhinn  a' 
chluich  sin  leis  na  goibhnean,  agus  shin  na  seoid 
oirre.  Bu  mhaith  an  spòrs  dhaibh  abharsac  an  t- 
saighdear ;  ach  cha  robh  buille  bha  i  faotainn  nach 
tugadh  i  leum  aisde  gu  mullach  na  ceardach.  An 
uair  a  chunnaic  iadsan  so  ghlaodh  iad,  "  A  mach  a  so 
thu — thu  fein  's  t'  abharsac.  Cha  chreid  sinn  bho 
dhuine  beò  nach  'eil  am  Braman  innte."  Ghabh 
Iain  roimhe,  's  an  donas  air  a  dhruim,  gus  an  do 
ràinig  e  àmhuinn  mhòr.  "  C'  àit'  a  nis  am  bheil  thu 
dol  Iain,"  ars'  an  donas.  "  Faghaidin  beag  agus  chi 
thu  sin,"  ars'  Iain.  "  Leig  as  mi,"  ars'  an  donas  's  cha 
chuir  mi  dragh  ort  anns  an  t-saoghal-sa."  "  No  's  an 
ath  fhear,"  ars'  Iain.  "  'S  eadh,"  ars'  an  donas. 
"  Stad,  mata,"  ars'  Iain,  "gus  am  faigh  thu  smoc," 
's  le  so  a  radh  thilg  e  an  t-abharsac,  's  an  donas 
innte,  an  teis-meadhon  na  h-àmhuinn,  agus  sud  an 
donas  agus  an  àmhuinn  'n  an  lasair  uaine  anns  na 
speuran. 


IX 
RIDIRE   GHRIANAIG 

"  Tha  toimhseachan  agam  ort  : 
Cha'n  e  t-fhionna  's  cha'n  e  t-fhalt, 
Cha  'n  e  ball  de  bhallaibh  de  chuirp, 
'S  tha  e  ort  's  cha  truimid  thu  e.'- 

Bha  aig  Ridire  Ghrianaig  triuir  nighean,  nach  robh 
an  leithid  r'a  fhaotainn,  no  r'a  fhaicinn  an  àite  sam 
bith.  Thàinig  biasd  o'n  chuan  aon  latha,  agus  thug 
i  leatha  iad.  Cha  robh  fhios  de'n  rathad  a  ghabh 
iad  no  c'àit  an  rachta  g'an  iarraidh. 

Bha  saighdear  anns  a'  bhaile,  agus  triuir  mac  aige. 
Mu  am  na  Nollag  bha  na  mic  ag  iomain  ;  agus  thuirt 
am  fear  a  b'òige  gu'n  rachadh  iad  's  gu'n  cuireadh  iad 
bair  air  leana  Ridire  Ghrianaig.  Thuirt  each  nach 
rachadh — nach  biodh  an  Ridire  toilichte — gu'm  biodh 
sud  a'  toirt  'n  a  chuimhne  call  a  chloinne,  's  a'  cur 
duilichinn  air,  "  Biodh  sin  's  a  roghainn  aige,"  arsa 
Iain,  am  mac  a  b'òige,  "  ach  theid  sinn  ann,  agus 
cuiridh  sinn  bair.  Tha  mise  coma  dhe'n  Ridire, 
biodh  e  buidheach  no  diumbach." 

Mar  sin  chaidh  iad  a  dh'iomain,  agus  choisinn  Iain 
tri  bàirean  air  a  bhraithrean.  Chuir  an  Ridire  a 
cheann  a  mach  air  uineig,  agus  chunnaic  e  iad  ag 
iomain.  Ghabh  e  corruich  mhòr  airson  gu'm  biodh 
a  chridhe  aig  a  h-aon  sam  bith  dol  a  dh'iomain  air  a 
leana-san  —  ni  a  bha  toirt  call  a  chloinne  'n  a 
chuimhne,  agus  a'  cur  mi-thlachd  air,  Thuirt  e  r'a 
bhean  :  "  Co  tha  cho  mi-mhodhail  's  a  bhi  'g  iomain 
37 

air  mo  ghrunnd-sa,  toirt  call  mo  chloinne  'n  a  mo 
chuimhne?"  Biodh  iad  air  an  toirt  an  so  a  thiota, 
*s  gun  rach  peanas  a  dheanamh  orra." 

Chaidh  an  triuir  ghillean  a  thoirt  an  lathair  an 
Ridire.  "  Dè  thug  oirbh  a  bhi  cho  mi-mhodhail," 
ars'  an  Ridire,  "  agus  a  dhol  a  dh'iomain  air  a'  ghrunnd 
agam-sa,  toirt  call  mo  chloinne  a'm'  chuimhe? 
Feumaidh  sibh  peanas  fhulang  air  a  shon."  "  Cha'n 
ann  mar  sin  a  bhitheas,"  ars'  Iain,  "  ach  o'n  thuit 
dhuinne  thighinn  cearr  ort,  's  fhearr  dhuit  fardrach 
de  long  a  dheanamh  dhuinn,  agus  falbhaidh  sinn  a 
dh'iarraidh  do  nigheanan.  Ma  tha  iad  fo'n  fhiorrachd 
no  fo'n  fhuarrachd,  no  fo  cheithir  rannan  ruadha  an 
domhan,  gheibh  sinn  a  mach  iad,  mu'n  tig  ceann  la 
is  bliadhna,  agus  bheir  sinn  air  an  ais  do  Ghrianaig 
iad." 

"  Ged  is  tu  as  òige,"  ars'  an  Ridire,  "'s  ann 'n  a 
do  cheann  a  tha  chomhairle  as  fhearr.  Bidh  sin  air 
a  dheanamh  dhuibh."  Fhuaradh  saoir,  's  bha  long 
air  a  deanamh  roimh  cheann  seachduin.  Chuireadh 
air  bord  biadh  is  deoch,  uidhir  's  a  dh'fheumadh  iad 
air  son  an  turuis.  Thug  iad  a  h-aghaidh  ri  muir 
's  a  CÙ1  ri  tir,  's  dh'fhalbh  iad.  Ann  an  seachd  la 
ràinig  iad  tràigh  gheal  ghainmheach,  agus  an  uair 
a  chaidh  iad  air  tir,  bha  sè  fir  dheug  ag  obair  an 
aodann  creige  a'  blastadh,  agus  uachdaran  orra, 

"  De  'n  t-àit  tha  so,"  ars'  an  sgiobair. 

"  So  an  t-àit'  am  bheil  clann  Ridire  Ghrianaig. 
Tha  iad  ri  bhi  posd'  air  tri  famhairean." 

"  De  'n  dòigh  air  faotainn  far  am  bheil  iad  ?  " 

"  Cha'n  'eil  dòigh  sam  bith  ach  dol  suas  anns  a' 
chliabh  so  ri  aodann  na  creige."  Chaidh  am  mac  bu 
shine  anns  a'  chliabh,  agus  an  uair  a  bha  e  shuas  mu 

leith  na  creige,  thàinig  fitheach  gearr  dubh,  's  thoisich 
e  air  le  inean  's  le  sgiathan,  gus  nach  mòr  nach  d'fhàg 
e  dall  bodhar  e.     Cha  robh  aige  ach  tilleadh  air  ais. 

Chaidh  an  darna  fear  's  a'  chliabh,  agus  an  uair 
a  bha  e  shuas  leitheach  slighe,  thainig  am  fitheach 
gearr  dubh  's  thoisich  e  air,  's  cha  robh  air  ach 
tilleadh  air  ais  mar  a  rinn  am  fear  eile, 

Mu  dheireadh  chaidh  Iain  's  a'  chliabh.  An  uair 
a  bha  e  shuas  mu  leith  na  slighe,  thainig  am  fitheach 
dubh,  agus  thoisich  e  air  mar  a  rinn  e  air  each. 
"  Suas  mi  gu  clis,"  ars'  esan,  "ma'm  bi  mi  air  mo 
dhalladh  an  so."  An  uair  a  ràinig  e  shuas,  thainig 
am  fitheach  far  an  robh  e  's  thuirt  e  ris :  "  An  toir 
thu  dhòmh  greim  thombaca?" 

"  A  dhaor  shlaightire  !  'S  beag  comain  a  tha  agad 
orm  air  son  sin  a  thoirt  duit." 

"  Na  biodh  umhail  agad  de  sin.  Bidh  mise 
a'm'charaid  math  dhuit.  Theid  thu  do  thigh  an 
fhamhair  mhòir,  agus  chi  thu  nighean  an  Ridire  a' 
fuaghal,  's  a  meuran  fliuch  le  deoir." 

Ghabh  e  air  aghaidh  gus  an  do  ràinig  e  tigh  an 
fhamhair.  Chaidh  e  steach,  agus  fhuair  e  nighean 
an  Ridire  a'  fuaghal,  mar  a  thuirt  am  fitheach. 

"  De  thug  an  so  thu  ?  "  ars'  ise. 

"De  thug  thu  fein  ann  's  nach  fhaodainn-se  tighinn 
ann  ? " 

"  Thugadh  mise  ann  gun  taing." 

"Tha  fhios  agam  air  an  sin — c'àit'  am  bheil  am 
famhair  ? " 

"  Tha  e  's  a'  bheinn-sheilg." 

"  De  'n  doigh  air  fhaotainn  dachaidh  ?  " 

"  An  t-slabhraidh-chomhraig  ud  a  muigh  a  chrath- 
adh,  's  cha'n  'eil  's  an  fhiorrachd  na  's  an  fhuarrachd 

no  'n  ceithir  rannan  ruadh  an  domhan,  aon  a  chumas 
comhrag  ris,  ach  Iain  òg  mac  an  t-saighdear,  a 
Albainn,  's  cha'n  'eil  e  ach  sè  bliadhna  deug  a  dh'aois, 
's  tha  e  tuilleadh  is  òg  gu  dhol  a  chomrag  ris  an 
fhamhar." 

"  Tha  iomadh  aon  an  Albainn  a  tha  cho  làidir 
ri  Iain  Mac  an  t-saighdear,  ged  a  bhiodh  an  saighdear 
fhein  leis." 

Chaidh  e  mach,  agus  thug  e  tarruing  air  an 
t-slabhraidh,  ach  cha  d'thug  e  car  aisde,  ged  a  chuir  i 
air  a  ghluin  e.  Dh'eirich  e  's  thug  e  an  ath  chrath- 
adh  oirre,  agus  bhris  e  teinne  innte.  Chuala  am 
famhair  e  's  a'  bheinn  sheilg. 

"  Aha !  "  ars'  esan.  "  Co  b'urrainn  mo  shlabhraidh- 
chomhraig-sa  chrathadh  ach  Iain  og  mac  an  t-saigh- 
dear a  Albainn,  's  tha  esan  ro-òg  fhathast — cha'n  'eil  e 
ach  se  bliadhna  deug  a  dh'aois." 

Chuir  am  famhair  an  t-sitheann  air  gad,  's  thàinig 
e  dhachaidh. 

"  An  tusa  Iain  og,  mac  an  t-saighdear  a  Albainn  ? " 

"  Cha  mhi." 

"  Co  thu,  's  an  fhiorrachd  no  's  an  fhuarrachd,  no 
an  ceithir  ranna  ruadh  an  domhan,  a  b'urrainn  mo 
shlabhraidh-sa  charuchadh,  mur  a  tu  Iain  og,  mac 
an  t-saighdear  a  Albainn  ?  "  "  Tha  iomadh  fear  an 
Albainn  a  tha  cho  laidir  ri  Iain  og,  mac  an  t-saigh- 
dear, ged  a  bhiodh  an  saighdear  fhein  leis." 

"  Tha  sud  's  an  fhaidhdaireachd  agam-sa."  "  Tha 
mi  coma  de  tha  's  an  fhaidheadaireachd  agad-sa." 
"  De  an  doigh  air  am  maith  leat  thu  fhein  fheuchainn?  " 
"  An  uair  a  bhithinn  fhein  's  mo  mhàthair  thar  a 
cheile,  's  a  bhithinn  ag  iarraidh  mo  thoil  fhein,  's 
ann  an  snaoimeannan  cruaidhe  carachd  a  bhitheamaid 

a'  feuchainn.  Aon  uair  gheibheadh  ise  a'  chuid  a 
b'fhearr,  agus  da  uair  cha'n  fhaigheadh." 

Chaidh  iad  a  sas  'n  a  cheile,  agus  ghabh  gach  fear 
a  ghreim.  Chuir  am  famhair  Iain  air  a  ghluin.  "  Tha 
mi  faicinn,"  ars'  Iain,  "  gur  tu  as  treise."  "  Tha  fhios 
gur  mi,"  ars'  am  famhair. 

Chaidh  iad  an  dàil  a  cheile  ris,  agus  shin  iad  air  a' 
char — a'  sniomh  's  a'  toinneamh  a  cheile.  An  uair 
bu  diana  an  spàirn,  bhuail  Iain  a  chas  's  a'  mhuthairle 
air  an  fhamhair,  agus  sud  e  air  slatan  a  dhroma 
fodha  air  an  talamh.  Ghuidh  Iain  gu'n  robh  am 
fitheach  faisg  air  a  nis.  Ann  an  tiota  bha  am  fith- 
each  a'  gabhail  do'n  fhamhair  's  an  aodann,  agus  mu 
na  cluasan  le  inean  's  le  sgiathan,  gus  an  do  dhall  's 
an  do  bhodhair  e  e. 

"  Am  bheil  tarruing  airm  agad,  a  bheir  an  ceann 
de'n  bheisd  ? "  ars'  am  fitheach.  "  Cha'n  'eil,"  ars' 
Iain.  "  Cuir  do  lamh  fo  mo  sgeith  dheis-sa,  's  gheibh 
thu  core  bheag  bhiorach  ann,  a  bhios  agam  a'  buain 
nam  braonanan,  's  thoir  an  ceann  deth." 

An  uair  a  bha  sud  seachad  thuirt  am  fitheach 
ris : 

"  Nis  Iain  theid  thu  steach  far  am  bheil  nighean 
mhòr  RidireGhrianaig.  Bidh  i  'g  iarraidh  ort  tilleadh, 
's  gun  dol  na's  fhaide,  ach  na  toir  thusa  feairt 
oirre.  Gabh  air  t'aghaidh,  agus  ruigidh  tu  an 
nighean  mheadhonach,  's  bheir  thu  dhomhsa  greim 
thombaca." 

"  Bheir  mi  sin  duit  gu  dearbh,  's  maith  a  choisinn 
thu  e.  Bheir  mi  dhuit  leith  's  na  th'agam."  "  Cha 
tabhair  idir — 's  iomadh  la  fada  gu  Bealltuinn."  "  'S 
cinnteach  nach  leig  am  Fortan  gu'm  bi  mis'  an  so 
gu  Bealltuinn." 

"  Tha  fios  agad  air  na  chaidh  seachad,  ach  cha'n 
'eil  fios  agad  air  na  tha  romhad.  Faigh  uisge  blàth 
agus  glan  thu  fein.  Gheibh  thu  ballan-iocshlaint'  os 
ceann  an  doruis.  Suath  ri  do  chraicionn  e — theirig 
a  luidhe  leat  fhèin — 's  bidh  tu  slàn  fallain  am  màir- 
each  ;  agus  am  màireach  gabhaidh  tu  air  t'aghaidh 
gu  tigh  na  h-ath  te." 

Chaidh  e  steach  's  rinn  e  mar  a  dh'iarr  am  fitheach 
air.  Chaidh  e  luidh  an  oidhche  sin,  agus  bha  e  slàn 
fallain  's  a'  mhaduinn,  an  uair  a  dh'eirich  e. 

"  'S  fhearr  dhuit,"  arsa  nighean  mhòr  an  Ridire, 
"  gun  dol  na  's  fhaide,  's  gun  thu  fhein  a  chur  ann  an 
tuilleadh  cunnairt.  Tha  na's  leòr  a  dh'òr  's  a  dh'air- 
giod  an  so,  agus  bheir  sinn  leinn  e  's  tillidh  sinn." 
"  Cha  dean  mi  sin,"  ars'  esan,  "  gabhaidh  mi  air 
m'aghaidh." 

Ghabh  e  roimhe  gus  an  do  rainig  e  an  tigh  anns 
an  robh  nighean  mheadhonach  an  Ridire.  Ghabh  e 
steach  's  fhuair  e  ise  'n  a  suidhe  ri  fuaghal,  's  i  caoin- 
eadh,  's  a  meuran  fliuch  le  deoir. 

"  De  thug  thus'  an  so  ?  " 

"  De  thug  thu  fhein  ann  's  nach  fhaodainn-se 
tighinn  ann? " 

"  Thugadh  mis'  ann  gun  taing." 

"  Tha  fhios  agam  air  an  sin.  De  chuir  a  chaoin- 
eadh  thu  ? " 

"  Cha'n  'eil  ach  aon  oidhche  agam  gus  am  feum 
mi  bhi  posd'  air  an  fhamhair." 

"  C'àit  am  bheil  am  famhair  ? " 

"  Tha  e  's  a'  bheinn-sheilg." 

"  De  'n  dòigh  air  fhaotainn  dachaidh  ?  " 

"  An  t-slabhraidh  chomhraig  sin  taobh  a  muigh  an 
tighe  a  chrathadh  ;  ach  cha'n  'eil  's  an  fhiorrachd  no 

's  an  fhuarrachd,  no  'n  ceithir  rannan  ruagh  an 
domhan,  na  chrathas  i,  ach  Iain  òg  mac  an  t-saighdear, 
à  Albainn,  's  tha  esan  ro-òg  fhathast — cha'n  'eil  e  ach 
se  bliadhna  deug  a  dh'aois." 

"Tha  daoine  ann  an  Albainn  a  tha  cho  laidir  ri 
Iain  og,  mac  an  t-saighdear,  ged  a  bhiodh  an  saigh- 
dear  fhein  leis." 

Ghabh  Iain  a  mach,  's  thug  e  tarruing  air  an 
t-slabhraidh,  's  sud  e  air  a  dhà  ghlun.  Dh'eirich  e  's 
thug  e  'n  ath  tharruing  oirre,  's  ma  thug  bhris  e  tri 
teinneachan  dhith.  Chual  am  famhair  sud  's  a' 
bheinn-sheilg. 

"  Aha  !  "  ars'  esan,  's  chuir  e  'n  t-sitheann  air  gad, 
's  thog  e  air  a  ghualainn  i,  's  ghabh  e  dhachaidh. 

"Còb'urrainn  mo  shlabhraidh-chomhraig-sa  char- 
achabh,  ach  Iain  og,  mac  an  t-saighdear  a  Albainn, 
's  tha  esan  ro-òg  fhathast — cha'n  'eil  e  ach  se  bliadhna 
deug  a  dh'aois." 

"  Tha  daoine  ann  an  Albainn  a  tha  cho  laidir  ri 
Iain  og,  mac  an  t-saighdear  ged  a  bhiodh  an  saighdear 
fhein  leis." 

"  Tha  sud  amis  an  fhaidhdearachd  againne," 

"  Tha  mise  coma  de  th'  anns  an  fhaidhdearachd 
agaibhse." 

Sud  iad  a  sas  'n  a  cheile,  an  cruaidh  ghreimeannan 
carachd,  agus  chuir  am  famhair  Iain  air  a  dhà  ghlun. 
"  'S  leat  mo  bheatha,"  ars'  Iain,  "  'S  tu  as  treise  no 
mise.  Feuchamaid  car  eile."  Chaidh  iad  a  sas  'n  a 
cheile  ris,  agus  an  uair  a  fhuair  Iain  an  cothrom, 
bhuail  e  shall  air  an  fhamhair  's  a'  mhuthairle,  agus 
chuir  e  air  slatan  a  dhroma  air  a  'ghrunnd  e.  "  Fhith- 
ich,"  ars'  Iain,  "  bu  mhaith  dallanach  dhiot  a  nis." 
Thainig  am  fitheach,  agus  dhall  agus  bhodhair  e  am 

famhair,  a'  gabhail  da  le  ghob,  's  le  inean,  's  le 
sgiathan. 

"  Am  bheil  tarruing  airm  agad  ?  "  ars'  am  fitheach. 

"  Cha'n  'eil." 

"  Cuir  do  lamh  aig  bun  mo  sgeithe  deise-sa,  's 
gheibh  thu  ann  core  bheag  bhiorach,  a  bhios  agam 
a'  buain  nam  braonan."  Gabh  i  's  thoir  an  ceann 
deth. 

Bha  sud  seachad. 

"A  nis,"  ars'  am  fitheach,  "theid  thu  steach,  agus 
glanaidh  tu  thu  fhein  le  uisge  blath.  Gheibh  thu  am 
ballan  ioc-shlaint'  agus  suathaidh  tu  riut  fhein  e. 
Theid  thu  luidhe,  's  bidh  tu  slàn  fallain  am  màireach. 
Bidh  a'  nighean-sa  na's  seolta,  's  na's  beulaiche,  na 
bha  an  tè  eile,  ag  iarraidh  ort  tilleadh  agus  gun  dol 
na's  fhaide  ;  ach  na  toir  thusa  feairt  oirre.  Bheir 
thu  dhomhsa  greim  thombaca." 

"  Bheir  mi  sin,  agus  gu  dearbh  is  airidh  air  thu." 

Chaidh  e  steach  's  rinn  e  mar  a  dh'iarr  am  fitheach 
air,  agus,  mar  a  thuirt  bha  e  slàn  fallain  là'r  na 
mhàireach. 

"'S  fhearr  dhuit,"  arsa  nighean  mheadhonach  an 
Ridire,  "  tilleadh  dhachaidh  's  gun  thu  fhein  a  chur 
ann  an  tuilleadh  cunnairt.  Tha  na's  leòr  a  dh'òr  's 
a  dh'airgiod  an  so  dhuit." 

"Cha  dean  mi  sin — gabhaidh  mi  air  m'aghaidh." 

Mar  a  thuirt  rinn.  Ghabh  Iain  roimhe  gus  an  do 
ràinig  e  an  tigh  anns  an  robh  nighean  òg  an  ridire. 
Chaidh  e  steach,  agus  fhuair  e  i  fuaghal  's  a  meuran 
fliuch  le  deòir,  dìreach  mar  a  bha  a  peathraichean. 

"  De  thug  an  so  thu  ?  " 

"  De  thug  thu  fèin  ann,  's  nach  fhaodainn-se  tighinn 
ann  ?  " 

"  Thugadh  mis'  ann  gun  taing." 

"  Tha  fhios'am  air  an  sin." 

"  An  tu  Iain  òg,  mac  an  t-saighdear,  a  Albainn  ?  " 

"  'S  mi.     Carson  a  tha  thu  caoineadh  ?  " 

"  Cha'n  'eil  agam  ach  an  oidhche  so  gus  am  feum 
mi  bhi  air  mo  phòsadh  ris  an  fhamhair." 

"  C'àit'  am  bheil  e  ?  " 

"  Tha  e  's  a'  bheinn-sheilg." 

"  De  'n  doigh  air  a  thoirt  dachaidh  ?  " 

"  An  t-slabhraidh-chomhraig  ud  a  muigh  a  chrath- 
adh." 

Chaidh  e  mach  's  thug  e  crathadh  oirre,  ach  's  ann 
a  thainig  e  nuas  air  a  chliathaich.  Dh'eirich  e,  's 
thug  e  'n  ath  chrathadh  oirre,  's  ma  thug  bhris  e 
ceithir  teinneachan  innte.  Chuala  am  famhair  sud  's 
a'  bheinn-sheilg,  agus  chuir  e  'n  gad  sithinn  air  a 
ghualainn,  's  ghabh  e  dhachaidh. 

"  Co  's  an  fhiorrachd  no  's  an  fhuarrachd,  no  an 
ceithir  rannan  ruadha  an  domhan,  a  b'urrainn  mo 
shlabhraidh-chomhraig-sa  chrathadh,  ach  Iain  òg, 
mac  an  t-saighdear,  a  Albainn.  Ma  's  e  esan  a  tha 
ann  tha  mo  bhrathair-sa  marbh  roimh'n  so." 

Thainig  e  dhachaidh  'n  a  dheann,  a'  cur  na  talm- 
hainn  air  chrith,  roimhe  's  as  a  dheigh. 

"  An  tu  Iain  òg,  mac  an  t-saighdear?" 

"  Cha  mhi." 

"  Co  tha  's  an  fhiorrachd,  no  's  an  fhuarrachd,  no 
'n  ceithir  rannan  ruadh  an  domhan,  a  b'urrainn,  mo 
shlabhraidh-chomhraig-sa  chrathadh,  ach  Iain  òg, 
mac  an  t-saighdear  a  Albainn,  agus  tha  esan  ro- 
òg  fhathast — cha'n  'eil  e  ach  se  bliadhna  deug  a 
dh'aois." 

"  Nach  iomadh  fear  tha  'n  Albainn  cho  làidir  ri 

Iain  òg,  mac  an  t-saighdear  ged  a  bhiodh  an  saigh- 
dear  fhein  leis  ?  " 

"De  'n  doigh  air  'm  bu  mhaith  leat  t'fheu- 
chainn  ?  " 

"  Snaoimeannan  cruaidhe  carachd." 

Chaidh  iad  a  sàs  'n  a  cheile,  agus  chuir  am 
famhair  Iain  'n  a  leth-shineadh.  Dh'fheuch  iad  an 
ath  char ;  agus,  gun  fhios  gun  fhaireachdan  da, 
bhuail  Iain  a  shàil  air  an  fhamhair  's  a'  mhuthairle 
agus  leag  e  e  air  fras  mhullach  a  ghuailne,  's  air 
slatan  a  dhroma  air  an  lar. 

"Fhithich  ghearr  dhuibh!  Na'm  biodh  tu  agam 
a  nis." 

Cha  bu  luaithe  thuirt  e'm  facal  no  thàinig  am 
fitheach.  Leadair  e  am  famhair  mu'n  aodann,  's  mu 
na  suilean,  's  mu  na  cluasan,  le  ghob,  's  le  inean,  's 
le  sgiathan. 

"  Am  bheil  tarruing  airm  agad  ?  " 

"  Cha'n  'eil." 

"  Cuir  do  làmh  fo  bhun  mo  sgeithe  deise-sa,  's 
gheibh  thu  core  bheag  bhiorach  ann  a  bhios  agam 
a'  buain  nam  braonan.  Gabh  i  's  thoir  an  ceann 
dheth." 

An  uair  a  bha  sud  seachad,  thuirt  am  fitheach  ris : 

"  A  nis,  gabh  fois  mar  a  rinn  thu  'n  raoir,  agus 
cha'n  eagal  duit.  An  uair  a  thilleas  tu  le  triuir 
nighean  an  Ridire,  's  a  ruigeas  tu  bearradh  na  creige 
theid  thu  fhein  sios  an  toiseach,  's  theid  iadsan 
sios  as  do  dheigh,  Bheir  thu  dhomhsa  greim  thom- 
baca." 

"  Bheir  mise  dhuitse  sin,  agus  's  maith  an  airidh 
air  thu.     So  dhuit  e  gu  lèir." 

"  Cha  ghabh  mi  ach  greim — 's  iomadh  la  fada  gu 

Bealltuinn.  Ged  a  tha  fhios  agad  dè  tha  as  do  dheigh 
cha'n  'eil  fhios  agad  de  tha  romhad." 

An  la'r  na  mhàireach  chuir  iad  an  ordugh  asail, 
agus  chuir  iad  air  am  muin  an  t-òr,  's  an  t-airgiod 
a  bha  aig  na  famhairean,  Ràinig  iad  bearradh  na 
creige — e  fhein,  's  triuir  nighean  an  Ridire.  Air 
eagal  gu'n  tachradh  aimlisg  's  am  bith  chuir  e  na  h- 
igheanan  sios  roimhe,  tè  ma  seach  anns  a'  chliabh. 
Bha  currag  òir  an  te  oirre,  agus  iad  air  an  deanamh 
suas  le  daoimeanan — curraicean  nach  robh  an  leithid- 
ean  r'a  fhaotainn  air  domhan.  Ghleidh  e  aige  fhein 
currag  na  te  a  b'òige,  Bha  e  feitheamh  's  a'  feitheamh 
's  ged  a  bhiodh  e  feitheamh  fhathast  cha  tigeadh  an 
ch'abh  air  ais  gus  e  fhein  a  thoirt  sios.  'S  e  bh'ann 
chaidh  each  uile  air  bord  's  air  falbh  a  ghabh  iad 
gus  an  do  ràinig  iad  Grianaig,  agus  chaidh  esan 
fhàgail  air  a'  bhad  ud. 

Mar  a  bha  e  smaointeachadh  de  dheanadh  e  nis 
thainig  am  fitheach  far  an  robh  e. 

"  Cha  do  ghabh  thu  mo  chomhairle." 

"  Cha  do  ghabh,  na'n  gabhadh  cha  bhidhinn  mar  a 
tha  mi." 

"  Cha'n  'eil  àrach  air,  Iain.  Am  fear  nach  gabh 
comhairle  gabhadh  e  comhrag.  Bheir  thu  dhomhsa 
grèim  thombaca." 

"  Bheir  mi  sin." 

"Theid  thu  gu  tigh  an  fhamhair  agus  fanaidh 
tu  ann  an  nochd." 

"  Nach  fhan  thu  fhein  comhla  rium  a  chur  dhiom 
mo  chianalais  ?  " 

"  Cha'n  fhan.     Cha  fhreagair  a  dhomh." 

A  la  'r  na  mhaireach,  thainig  am  fitheach  far  an 
robh  e : — 

"  Theid  thu  nis  gu  stàbull  an  fhamhair,  agus  ma 
bhios  tu  tapaidh  tha  steud  an  sin,  agus  is  coimh- 
dheis  leatha  muir  no  tir,  agus  faodaidh  gu'n  toir  i 
as  na  càsan  so  thu." 

Dh'fhalbh  iad  comhla  's  thàinig  iad  gus  an  stàbull. 
Bu  stàbull  cloiche  a  bh'ann,  air  a  chladhach  a  steach 
ann  an  creig,  agus  dorus  cloiche  ris.  Bha'n  dorus  a' 
clapail  gun  stad,  air  ais  's  air  aghaidh,  a  latha  's  a 
dh'oidhche. 

"  Feumaidh  tu  nis  bhi  sgiobalt,"  ars'  am  fitheach, 
agus  cothrom  a  ghabhail  feuch  am  faigh  thu  steach 
an  uair  a  bhios  e  fosgailte,  gun  e  dheanamh  greim 
ort." 

"  S'  fhearr  dhuit-sa  feuchainn  an  toiseach,  o'n  is  tu 
is  eòlaiche." 

"  Bidh  e  cho  maith." 

Thug  am  fitheach  beic  agus  godarleum  as,  's  chaidh 
e  steach ;  ach  thug  an  dorus  ite  à  barr  a  sgeithe, 
's  leig  e  sgreach  as. 

"  Iain  bhochd,  na'm  faidheadh  tus'  a  steach  air  cho 
beag  dochuinn  riumsa  cha  bhithinn  a'  gearain." 

Thug  Iain  roid  air  ais  's  roid  air  aghaidh,  agus  an 
sin  thug  e  leum  a  steach,  ach  rug  an  dorus  air  agus 
thug  e  leis  an  darna  meanachan.  Ghlaodh  Iain 
's  thuit  e  fuar  air  urlar  an  stàbuill.  Thog  am  fitheach 
e,  agus  ghiulan  e  e  air  barran  a  sgeithe  gu  tigh  an 
fhamhair.  Chuir  e  air  bord  e  's  a  bheul  's  a  shron 
fodha.  Chaidh  e  fhein  a  mach  's  chruinnich  e  luibhean 
dhe'n  rinn  e  ceirean  a  chuir  e  ris,  's  ann  an  deich 
làithean  bha  e  cho  maith  's  a  bha  e  riamh.  Chaidh  e 
fhein  's  am  fitheach  a  mach  a  ghabhail  cuairt. 

"Nis  Iain,"  ars'  an  fitheach,  "gabhaidh  tu  mo 
chomhairle,  's  na  gabh  iongantas  de  ni  sam  bith  a 

chi  thu  feadh  an  eilein,  's  bheir  thu  dhomhsa  greim 
thombaca." 

Ghabh  Iain  roimhe,  agus  air  dol  troimh  ghleann 
dha  chunnaic  e  triuir  laoch  'n  an  sineadh  air  an 
druim,  sleagh  air  uchd  gach  fir,  's  e  'n  a  shioram 
suain  chadail  's  'n  a  Ion  fallais. 

"  Air  leam  fhein  gur  deisinneach  so,"  ars'  Iain, 
"  de  choire  bhiodh  ann  na  sleaghannan  a  thogail 
diubh  ? " 

Chaidh  e  's  dh'fhuasgail  e  dhiubh  na  sleaghannan  ; 
agus  dhiiisg  na  laoich  's  dh'eirich  iad  'n  an  seasamh. 

"  Fhianuis  air  an  fhortan  's  air  daoine,  gur  tu  Iain 
òg,  mac  an  t-saighdear  a  Albainn,  's  gu'm  bheil  e 
mar  gheasan  ort  dol  leinne  troimh  cheann  a  deas  an 
eilein  so,  seachad  air  uamha  an  iasgair  dhuibh." 

Dh'fhalbh  e  fhein  's  an  triuir  laoch  agus  thàinig 
iad  far  an  robh  an  uamha.  Chaidh  fear  dhe  na 
laoich  a  steach,  agus  chunnaic  e  an  sin  cailleach  'n  a 
suidhe  's  an  fhiacail  bu  lugha  'n  a  deud  dheannadh  i 
dealg  'n  a  broilleach,  lorg  'n  a  laimh,  agus  bior- 
brosnuchaidh  do'n  ghriosaich.  Bha  car  de  h-inean 
mu  h-uilt  car  de  fait  Hath  mu  ladhran,  's  cha  robh  i 
aobhach  ri  amharc  oirre.  Rug  i  air  slachdan 
druidheachd  's  bhuail  i  air  e  agus  rinn  i  carragh 
maol  cloiche  dheth.  Bha  iongantas  air  an  fheagh- 
ainn  a  bha  muigh  nach  robh  e  tilleadh. 

"  Theirig  a  steach,"  ars'  Iain  ri  fear  eile,  's  seall  de 
tha  cumail  do  chompanaich," 

Chaidh  e  steach  's  rinn  a'  chailleach  air  mar  a  rinn 
i  air  an  fhear  eile.  Chaidh  an  treas  fear  a  steach  's 
rinn  i  air  mar  a  rinn  i  air  each.  Mu  dheireadh  chaidh 
Iain  fhein  a  steach.  Bha  cat  mòr  ruadh  an  sin,  agus 
chuir  i  bara  de'n  luath  dhearg  mu  cloimhe  an  los  a 

D 


50         MACLEOD'S  GAELIC    READER 

bhòdhradh  's  a  dhalladh,  ach  bhuail  e  barr  a  choise 
oirre  's  chuir  e  'n  t-eanchainn  aisde.  Thug  e  'n  sin 
làmh  air  a'  chaillich.  "  Iain  na  dean,"  ars'  ise.  "  Tha 
na  daoine  sin  fo  gheasan,  agus  air  son  na  geasan  a 
chur  dhiubh  feumaidh  tu  dhol  do  dh'eilean  nam  ban 
mora,  's  botull  de'n  uisge  bheò  thoirt  as,  's  an  uair  a 
shuathas  tu  riu  e  thig  iad  beò," 

Thill  Iain  air  ais  fo  dhuibh  thiamhais. 

"Cha  do  ghabh  thu  mo  chomhairle,"  ars'  am 
fitheach,  "  thug  thu  tuilleadh  dragh  ort  fein.  Theid 
thu  luidhe  an  nochd,  's  'n  uair  a  dh'eireas  tu  màireach, 
bheir  thu  leat  an  steud,  's  bheir  thu  biadh  is  deoch 
dhi.  'S  coimhdheis  leatha  muir  no  tir  ;  agus  an  uair 
a  ruigeas  tu  eilean  nam  ban  mora  coinnichidh  se 
deug  gille-stàbuill  thu,  's  bidh  iad  gu  leir  air  son 
biadh  a  thoirt  do'n  steud,  's  a  cur  a  steach  air  do 
shon  ach  na  leig  thusa  leo.  Abair  gu'n  toir  thu  fhein 
biadh  is  deoch  dhith.  An  uair  a  dh'fhàgas  tu  'san 
stàbull  i,  cuiridh  a'  h-uile  fear  de  na  se  deug  car  's 
an  iuchair  ;  ach  cuiridh  tusa  car  an  aghaidh  a'  h-uile 
car  a  chuireas  iadsan  innte.  Bheir  thu  dhomhsa 
grèim  thombaca." 

"  Bheir  mi  sin,  agus  taing." 

Chaidh  e  luidhe  an  oidhche  sin,  's  anns  a'  mhaduinn 
chuir  e  an  steud  an  ordugh,  's  ghabh  e  air  falbh. 
Thug  e  h-aghaidh  ri  muir  's  a  cul  ri  tir,  's  dh'fhalbh  i 
'n  a  deann  gus  an  d'ràinig  iad  eilean  nam  ban  mora. 
An  uair  a  chaidh  e  air  tir  choinnich  se  gillean  deug 
stabuill  e  agus  bha  gach  fear  ag  iarraidh  cead  an 
steud  a  chur  a  steach  's  a  biathadh. 

"  Cuiridh  mi  fhein  a  steach  i,"  ars'  Iain,  "  's  bheir 
mi  'n  aire  dhith — cha'n  earb  mi  ri  neach  sam  bith  i." 

Chuir  e  steach  i,  's  an  uair  a  thàinig  e  mach,  chuir 

a'  h-uile  fear  car  'san  iuchair,  ach  chuir  esan  car  an 
aghaidh  a'  h-uile  car  a  chuir  iadsan  innte.  Bha  an 
steud  air  innse  dha  gu'm  biodh  iad  a'  tairgse  a'  h-uile 
seòrsa  deoch  dha,  ach  gun  esan  a  ghabhail  deoch  sam 
bith  uatha  ach  meug  is  uisge.  Chaidh  e  steach,  's 
mar  a  thuirt  b'fhior.  Bha  a'  h-uile  seorsa  deoch  do! 
mu'n  cuairt ;  ach  cha  ghabhadh  Iain  deur  ach  meug 
is  uisge.  Bha  each  ag  òl  's  ag  òl  gus  an  do  thuit  iad 
'n  an  sineadh  mu'n  bhord. 

Dh'iarr  an  steud  air,  mu'n  do  dhealaich  i  ris,  e 
thoirt  an  aire  's  gun  cadal,  's  a  chothrom  a  ghabhail 
air  son  tighinn  air  falbh.  An  uair  a  chadail  each 
thàinig  e  mach  as  an  t-seòmar,  's  chual'  e  an  aon 
cheòl  bu  bhinne  chualas  a  riamh.  Ghabh  e  air 
aghaidh  agus  chuala  e  ann  an  ait  eile  ceòl  a  bha 
mòran  na  bu  bhinne,  Thàinig  e  ris  gu  taobh  staidh- 
reach  agus  chual' e  ceol  na  bu  bhinne  's  na  bu  bhinne 
agus  mu  dheireadh  thuit  e  'n  a  chadal. 

Bhris  an  steud  a  mach  as  an  stabull,  agus  thainig 
i  far  an  robh  e,  Bhuail  i  breab  air,  agus  dhiiisg  i  e. 
"  Cha  do  ghabh  thu  mo  chomhairl',"  ars'  ise,  "  's  cha'n 
'eil  fhios  a  nis  am  faigh  thu  do  ghnothuch  leat  no 
nach  fhaigh."  Dh'eirich  e  le  duilichinn.  Rug  e  air 
claidheamh  soluis  a  bha'n  oisein  an  t-seòmar,  's  thug 
e  na  sè  cinn  dheug  a  mach.  Ràinig  e  'n  tobair — Hon 
e  botul,  's  thill  e.  Choinnich  an  steud  ris,  agus  thug 
e  h-aghaidh  ri  muir  's  a  cul  ri  tir  's  thill  e  gus  an 
eilan  eile,  far  'n  do  choinnich  am  fitheach  e. 

"  Falbhaidh  tu  's  cuiridh  tu  'n  steud  's  an  stabull 
agus  theid  thu  luidhe  an  nochd.  Am  màireach  theid 
thu  agus  bheir  thu  beò  na  laoich,  's  marbhaidh  tu 
chailleach  ;  agus  na  bi  cho  amaideach  am  màireach 
's  a  bha  thu  roimhe  so." 

"  Nach  tig  thu  comhla  rium  an  nochd  a  chur  dhiom 
mo  chianalais." 

"  Cha  tig — cha  fhreagair  sin  dhomh." 

Air  an  latha  màireach  ràinig  e  'n  uamha.  "  Failte 
dhuit,  Iain,"  ars'  a'  chailleach, 

"  Failte  dhuitse,  ach  cha  shlàinte  dhuit." 

Chrath  e  'n  t-uisge  air  na  daoine,  agus  dh'eirich 
iad  beò.  Bhuail  e  bhas  air  a'  chaillich  agus  chuir 
e'n  t-eanchainn  aisde.  Ghabh  iad  a  mach  agus 
chaidh  iad  gu  ceann  deas  an  eilein.  Chunnaic  iad 
an  t-iasgair  dubh  ann  an  sin  ag  obair  air  a  chuil- 
bheartan.  Thug  e  buille  dha  le  laimh  a  chuir  an 
t-eanchainn  as,  's  thug  e  na  laoich  dhachaidh  do 
cheann  a  deas  an  eilein.  Thàinig  am  fitheach  far 
an  robh  e,  's  thuirt  e  : 

"  Nis  theid  thu  dhachaidh  's  bheir  thu  leat  an 
steud — 's  coimhdheis  leatha  muir  no  tin  Tha  banais 
ri  bhi  aig  triuir  nighean  an  ridire — dithis  ri  bhi  posda 
air  da  bhrathair,  agus  an  te  eile  air  a'  cheannard  a 
bha  air  na  daoine  aig  a'  chreig.  Fàgaidh  tu  an 
currag  agamsa  ach  cha  bhi  agad  ach  smaoineachadh 
orm  an  uair  a  bhios  e  dhith  ort,  's  bidh  mi  agad. 
Ma  dh'fheòraicheas  neach  dhiot  cia  as  a  thainig  thu, 
abair  gu'n  d'thainig  as  do  dheigh,  's  ma  their  e  riut 
c'ait  am  bheil  thu  dol,  abair  gu'm  bheil  thu  dol 
romhad." 

Chaidh  e  air  muinn  na  steud,  's  thug  e  a  h-aghaidh 
ri  muir  's  a  cui  ri  tir,  's  air  falbh  a  ghabh  e.  Cha  do 
rinn  e  stad  no  fois  gus  an  do  ràinig  e  an  t-sean 
eaglais  ann  an  Grianaig,  far  an  robh  Ion  feòir,  tobair 
uisge,  agus  tom  luachrach. 

"A  nis,"  ars'  an  steud,  "gabhaidh  tu  claidheamh 
agus  bheir  thu  'n  ceann  diomsa." 

"  Cha  tabhair  gu  dearbh — cha  b'e  mo  chomain." 

"Feumaidh  tu  dheanamh.  'S  e  th'annamsa  nighean 
òg  fo  gheasan,  's  cha  bhi  na  geasan  dhiom  gus  an 
toirear  an  ceann  diom.  Bha  mi  fhein  's  am  fitheach 
a'  suiridh,  esan  'n  a  ghille  òg  's  mise  'n  a  mo  nighinn 
òig,  ach  chuir  na  famhairean  druidheachd  oirnn — 
dheth-san  rinn  iad  fitheach,  agus  dhiomsa  steud." 

Tharruing  e  chlaidheamh,  air  dha  chul  a  thionndadh 
's  le  aon  bhuille  sgath  e  'n  ceann  dith.  Ghabh  e 
roimhe  's  thachair  cailleach  ris  : 

"  Cia  as  a  thàinig  thu  ?  " 

"  Thàinig  mi  as  mo  dheigh." 

"  C'ait  am  bheil  thu  dol  ?  " 

"  Tha  mi  do!  romham." 

"  Sin  freagart  fir  caisteil." 

'*  Freagart  a  tha  gu  maith  freagarrach  air  cailleach 
mhi-mhodhail  mar  a  tha  thusa." 

Chaidh  e  steach  comhla  rithe,  's  dh'iarr  e  deoch. 
An  uair  a  fhuair  e  'n  deoch  :  "  C'ait  am  bheil  t'fhear  ?  " 

"  Tha  e  aig  tigh  an  ridire  ag  iarraidh  or  is  airgiod, 
a  ni  currag  do  nighean  òg  an  ridire,  mar  a  th'aig  a 
peathraichean — curraicean  nach  'eil  an  leithidean  r'a 
fhaotainn  an  Albainn." 

An  uin  nach  robh  fada  thainig  an  gobha  fhein 
dhachaidh. 

"  De  's  ceard  duit,  òganaich  ?  "     "  Gaibhneachd." 

"  'S  maith  sin.  Theagamh  gu'n  cuidicheadh  tu 
leamsa  currag  a  dheanamh  do  nighean  òg  an  ridire,  's 
i  dol  a  phòsadh." 

"  Nach  'eil  fhios  agad  nach  urrainn  thu  sin  a 
dheanamh  ? " 

"  'S  eigin  feuchainn  ris.  Mar  a  dean  mi  e  bidh  mi 
air  mo  chrochadh  am  màireach." 

Gleidh  do  chuid  òir  is  airgid,  ach  glas  mise  stigh  's 
a'  cheardaich  an  nochd  's  bidh  an  currag  agam  dhuit 
's  a'  mhaduinn." 

Rinn  an  gobha  mar  a  thuirt  Iain.  An  sin  ghuidh 
Iain  am  fitheach  a  bhi  aige,  's  cha  bu  luaithe  a  ghuidh 
na  bha  am  fitheach  ri  thaobh,  's  an  currag  aige. 
Bheir  thu  dhiomsa  'n  ceann  a  nis."  "  'S  mòr  a  ghab- 
hainn.  Gu  dearbh  cha  b'e  mo  chomain  e."  "  Feum- 
aidh  tu  dheanamh  ;  oir  is  gille  òg  fo  gheasan  mi,  's 
cha  bhrisear  na  geasan  gus  an  toirear  an  ceann 
diom."  Tharruinn  e  chlaidheamh,  's  le  aon  bhuille 
sgath  e  an  ceann  de'n  fhitheach.  Anns  a'  mhaduinn 
thainig  an  gobha  steach,  's  fhuair  e  an  currag  mar  a 
chaidh  a  ghealltuinn.  Thuit  Iain  'n  a  chadal,  ach 
thainig  òganach  breagha  donn  a  steach  's  dhùisg  e  e. 

"  'S  mise  am  fitheach,"  ars'  esan,  "  's  tha  na  geasan 
dhiom  a  nise."  Ghabh  iad  ceum  le  cheile  sios  far  an 
d'fhàg  e  an  steud  marbh,  's  an  sin  choinnich  boirion- 
nach  òg  riu  cho  àluinn  's  a  chunnaic  sùil  a  riamh. 
"  'S  mise  an  steud,"  ars'  ise,  "  's  tha  na  geasan  dhiom 
a  nis." 

Chaidh  an  gobha  leis  a'  churrag  gu  tigh  an  ridire. 
Thug  an  t-searbhant  an  currag  a  steach  far  an  robh 
an  nighean  òg,  agus  thuirt  i  gu'm  b'e  sud  an  currag 
a  rinn  an  gobha.  Ach  dh'aithnich  a'  nighean  an 
currag  agus  thuirt  i :  "  Cha  do  rinn  e  an  currag  so  a 
riamh.  Abair  ris  an  t-slaightire  mur  a  toir  e  an  so 
air  ball  am  fear  a  thug  dha  an  currag  gu'm  bi  e  air  a 
chrochadh  gun  dail." 

Chaidh  an  gobha  's  fhuair  e  'm  fear  a  thug  dha  an 
currag,  's  thug  e  d'a  h-ionnsuidh  e.  An  uair  a  chun- 
naic ise  e  ghabh  i  boch  mor,  ach  chaidh  a'  chùis  a 
shoilleireachadh. 

Phòs  Iain  agus  nighean  òg  an  ridire,  's  chaidh  cùl 
a  chur  ri  each.  Cha'n  fhaigheadh  iad  na  peathrai- 
chean  eile.  Chaidh  an  cur  troimh  'n  bhaile  le 
claidheamhannan  maide,  's  le  criosan-guailne 
connlaich. 

Bha  Iain  's  a'  bhean  Ian  sòlais  is  aighear,  agus  tha 
iad  beo  an  Grianaig  fhathast  mar  do  bhasaich  iad. 


NOTES 


I. — MURCHADH    IS   MiONACHAG 

P.  5,1.  14.  Gabhail  air:  idiom  for  "whipping."  Usage,  in 
certain  parts,  at  least,  distinguishes  between  "gabhail 
dha "  and  "gabhail  air."  Ghabh  e  dha  means 
"he  rained  blows  on  him."  Ghabh  e  air  means 
"he  whipped  him" — that  is,  in  a  general  way,  but 
especially  after  the  orthodox  fashion. 
1.  20.  Mo  chuid  :  Chuid  added  to  the  personal  poss.  pron. 
gives  a  special  degree  and  kind  of  emphasis.  Mo 
chuid  leabhraichean  :  my  books,  mine  and  not 
another's.  It  has  reference  not  only  to  contrast  but 
to  totality.  Mo  chuid  fearainn  :  my  land — i.e.  the 
whole  of  it.  Mo  chuid  cloinne  :  my  children — i.e.  all 
of  them. 
P.  6,  1.  5.  Ghleusas  :  sharpen.  This  word  admits  of  varied  applica- 
tion. 

"Slugan  a  ghleusas  cail" — an  oesophagus  to  tone 

appetite. 
"'S  a  chur  gleus  air  teudan  fidhle" — and  to  tune 

fiddle-strings. 
"  Mar  bhogha  air  ghleus  " — like  a  bow  ready  strung. 
"B'   e   sin   curach  bu   mhaith  gleus" — that  was  a 
curagh  that  was  in  excellent  trim. 

II.— Caol  Reidhinn 

P.  II,  I.  10.  Chuir  iad  rompa :  they  set  before  them.  Idiom  for 
"  they  determined." 

1.  16.  Cho  diamhair  orra  :  ///.  so  mysterious  on  them. 

1.  17.  Gabhail  ealla  ris  na  mnathan  :  keeping  an  eye  on  the 
women— that  is,  in  such  a  way  as  not  to  draw  their 
attention  ;  watching  out  of  the  tail  of  one's  eye. 

1.  20.  Tighinn  beò  :  idiom  for  "feeding."  Co  air  a  tha  e 
tighinn  beo?  What  is  he  feeding  on?  What  can  be 
his  means  of  subsistence  ? 

1.25.  Air  an  dòigh  :  idiom  for  "comfortable,"  "happy."  Am 
bheil  thu  air  do  dòigh  ì  Are  you  happy  ?  Cia  mar  a 
tha  iad  agaibh  ?  How  are  folks  with  you  ?  Tha  iad 
gu  dòigheil.     They  are  comfortable.     Tha  iad  sud  gu 

maith  air  an  dòigh.     Those  people  are  in  comfortable 
circumstances — they  are  well  off. 

P.  12,  I.     4.  Chaidh  aca  air  :   they  managed.  .  .  .  They  were  success- 
ful in  a  delicate  and  difficult  job. 
1.  26.  Còmhnadh  an  cuid  lannan  :  by  the  help  of  their  spears, 
that  is,  by  means  of  their  spears  they  vaulted  across. 

P.  13,  1.    3.  Thàinig  iad   uile   troimhe  :    they  all  revived  and  re- 
covered. 

III.— An  Gobha-Sith 
P.  14,  1.    3.  La  dhe'n  robh  :  idiom  for  "  a  certain  day."     The  expres- 
sion is  really  elliptical.     A  fuller  form  would  be.  La 
dhe  na  làithean  air  an  robh  Fionn,  etc. — A  day  of  the 
days  on  which  Fionn  was,  etc. 
I.  14.  Shin  ...  as :  stretched  out  of  it.     He   started   off  at 

full  speed. 
1.  21.  A  righ  :  a  common  form  of  exclamation,  not  necessarily  a 
reference  to  a  real  king.     It  is  sometimes  used  in  an 
ironical  sense. 
Gu'm  meal :  a  common  form  of  expressing  good  will. 
"  Meal  is  caith  "  is  said  to  a  person  on  first  appearance 
in  a  new  suit  =  may  you  enjoy  and  wear  it.     "  Meal  an 
naidheachd"  is  the  common  form  of  congratulating  a 
newly  married  person. 
P.  15,1.     I.  Trom   cheiste :   deep   in    love.     "Cheiste"   is   one   of 
many  love  terms  :  M'ulaidh,  my  treasure.     M'fheudail, 
my  treasure — originally,  my  stock  in  cattle. 

v.— Sgeulachd  Chonaill 
P.  19,  1.    6.  Cur  as:  Lit.  put  out — i.e.   put  out  of  existence,    "ex- 
terminate." 

1.  10.  Gle  mhòr  aig  a  cheile  :  very  great  with  each  other — i.e. 
deep  in  each  other's  affection. 

1.  13.  Chaochail :  "changed."  The  change  referred  to  is  the 
change  of  death.  This  is  one  of  several  well-known 
expressions  which  mean  "died,"  such  as,  dh'fhalbh  e, 
shiubhaii  e,  he  departed  ;  theasdaidh  e,  and  theirig  e, 
he  finished.  There  is  a  manifest  preference  for  the  use 
of  any  one  of  these  to  the  word  bhasaich  e. 

1.  20.  Mar  a  thubhairt  rinn  :  as  said  done.  Idiom  correspond- 
ing to  "  No  sooner  said  than  done." 

1.  26.  Thug-  iad  na  buinn  as :  they  took  the  soles  out  of  it. 
This  is  idiom  for,  they  took  to  their  heels;  they  ran 
for  dear  life. 
P.  20,  1.  7.  Tràthan  :  Tràth  was  a  set  time  for  a  diet,  or  for  milking, 
or  for  prayers.  The  day  was  divided  into  three  tràthan 
— tràth  maidne,  tràth  nona,  and  tràth  feasgair.  Trath- 
eadraidh  was  milking  tiine. 

1.  II.  Thug  na  sebid  iad  fhein  as  :  the  braves  took  themselves 
out  of  it.     They  "  cleared  out." 

p.  20,  1.  15.  Thug  e  tigh  a  bhan-altrum  air  :  idiom  for  "  he  made 
for  his  foster-mother's  house." 
1.  21.  'S  e  bh'ann  :   what  really  happened. 


VI. — Am  Blaigh  Beag  le  Beannachd 

P.  22, 1.    7.  'S  ann  a  dheasaicheas  mise  bonnach :  's  ann  is  a 

frequent  idiom.     It  has  an  emphatic  force  resembling 

an  imperative  mood,  let  me  bake,  etc.     Dheasaicheas 

does   not   mean   merely  a   getting   ready,  but  in  this 

instance  the  actual  baking.     Baking  bread,  or  preparing 

food  in  general  is  "  deasachadh." 
1.  12.  Mar  a  roghnaich  fhuair :  as  (she)  chose  (she)  got. 
1.  12.  Thog  i  oirre  :  idiom  for,  she  set  out. 
1.  13.  Am  beul  an  anmoich  :  at  dusk.     Lit.  in  the  mouth  of  the 

lateness. 
P,  23,  1.    2.  Tha  sin  a  dhith  oirnne :  we  want  that.     Lit.  we  are 

without   that.     We   are   in   need   and   want   the  need 

supplied. 
I.  22.  Calg-dhireach  :  exactly.     Colg  is  old  word  for  sword 

and  calg-dhireach  =  straight  as  sword. 
P.  24,  1.  15.  Tha:  This  is  really  elliptical,  but  thoroughly  idiomatic. 

Co  tha  stigh  ?     Tha  Iain — i.e.  Tha  Iain  a  stigh. 
1.  28.  Mar  a  th'agad  :  idiom  for  "as  quick  as  you  know  how." 


VII.— Am  Peata  Ban 

P.  26,  1.  16.  An  dearbh  ghniomh  :  the  very  deed. 

I.  20.  Ghabh  iad  air  an  adhart  :  they  marched  ahead. 
P.  27,  1.    2.  'S  e  do  bheatha  :  idiom  for  "you  are  welcome." 

1.    4.  Ghabh  iad  rompa  :  they  kept  on.     this  is  a  variant  of 

"  Ghabh  iad  air  an  adhart." 
1.  12.  'S  ann  a  dh'fhalbhas  mi :  idiom  for  "  I  shall  just  go 

along  with  you." 
I.  15.  Shin  iad  as  :  they  started  off  with  spirit. 
1.  21.  Ghabh  mise  mo  chead  diubh  :  I  took  leave  of  them. 
1.  27.  Chum  iad  air  an  aghaidh  :  they  kept  ahead. 
P.  28,  1.    4.  Thug  mise  mo  chasan  leam  :  I  took  my  feet  with  me— 
i.e.  I  left  forthwith. 
1.  22.  An  donas :  the  evil  one.     He  bears  a  variety  of  names 
in     Gaelic    usage :    An    nàmhaid ;    am    braman ;    an 
t-àbharsair  ;  braidean  ;    am-fear-millidh  ;   fudaidh  ;    an 
riabhaeh  ;  am  fear  ud. 
1.  26.  A  steach  a  ghabh  iad  :  in  they  went. 
P.  29,  1.  29.  An  uair  a  thug  e  choille  mach  :    when  he  made  the 
wood  of  it,  which  was  all  he  could  do. 

VIII. — An  Saighdear 

P.  31,  1.  18.   Biobull  :  In  Highland  superstition  the  Bible  is  considered 
an  excellent  charm  against  the  designs  of  the  e\'il  one. 
P.  32,  1.    4.  Taobh  a'  ghealbhain  :  localism  for  "fire  on  the  hearth." 
1.  13.   Mar  a  thuirt  rinn  :  no  sooner  said  than  done. 
1.27.    Bheir  mis' ort :  I  will  bring  upon  you.     Idiom  for  "  I  will 
compel   you."     A    phrase    of   varied    appHcation.      It 
usually  conveys  a  threat.     Bi  sàmhach  airneo  bheir 
mis'  ort. 
P.  33,  1.  25.   Sud  agad  :  there  you  have.     Idiom  for  "These  are." 
P.  34,  I.     I.   Na  tha  làthair  :  as  many  as  are  present — i.e.  as  many  as 
are  alive.     Idiom  of  very  common  use.     It  is  equivalent 
to  the  English  use  of  "  spared."     Is  he  spared  ?     Am 
bheil  a  làthair. 
1.  14.  Chuir  .  .  .  aghaidh  air  a'  bhaile  :  set  out  for  the  town. 
1.  23.   Cas  dhiot :  equivalent  to  English,  "  I  would  not  know  a 
bit  of  you." 
P.  35,  1.    7.  Mod  a  chur  air  :  court  was  held  over  him. 

1.  II.  Cha  robh  ...  air  :  nothing  for  it.  Cha'n'eil  agam  air 
ach  giulan  leis.  There  is  nothing  for  me  but  to  put  up 
with  it. 

IX. — RiDiRE  Ghrianaig 

p.  38,  1.    5.   De  thug  oirbh  :  what  possessed  you  ?  what  made  you  ? 
1.  12.   Fo'n  fhiorrachd  :  It  is  suggested  that  these  words  may 
be  a  corruption  for  iochdarach  and  uachdarachd.     The 
phrase  means  "  in  existence." 
P.  40,  1.    4.  Tuilleadh  is  òg  :  idiom  for  "too  young."     Lit.  young 

and  more. 
P.  41,  1.  16.  Tarruing  airm  :   draw  of  a  weapon — i.e.  any  kind   of 
weapon. 
Feart  oirre  :  (pay  no)  heed  to  her. 
Gabhail  da  :  p.  5,  1.  14. 

Thug  e  na  se  cinn  deug  a  mach  :  he  took  out  the 
sixteen  heads.  The  force  of  the  idiom  is  that  there  is 
usually  a  keen  contest,  and  that  one  wins  to  the  extent 
named. 


1. 

25. 

p.  44,  1. 

I. 

P.  51,  1. 

Abair,  v.,  say 

abhais,  s.  /.,  habit ;   custom 

abharsac,  s.  /.,  knapsack 

achanaich,  s.  /.,  petition 

acrach,  adj.,  hungry 

adhar,  s.  m.,  sky 

adhart,    s.    m.,     progress ;      aiy 

adkart,   forward 
aghaidh,  s.  f.,  face  ;   air  aghaidh, 

forward 
aighear,  s.  m.,  rejoicing 
aimlisg,  s.  /.,  misfortune 
ainm,  s.  m.,  name 
airde,  s.  /.,  height 
aire,  s.  /.,  care  ;    thoiv  an  aire, 

take  care 
airgid,  s.  m.,  money  ;   silver 
airidh,  adj.,  deserving  ;   worthy 
arm,  s.  m.,  weapon 
airneag,  s.  /.,  sloe 
aithnich,  v.,  know 
Albainn,  p.  n.,  Scotland 
allaban,  s.  m.,  wandering  ;    air 

an  allaban,  on  the  tramp 
am,  s.  m.,  time 
amaideach,  adj.,  foolish 
amharc,  v.,  look 
anam,  s.  m.,  soul 
ana-meinn,  s.  /.,  provocation 
anmoch,  s.  m.,  late  evening  ;  also 

adj.,    late.      Tha   mi  anmoch, 

I  am  late 
aobhach,  adj.,  pleasant 
aobhar,  s.  m.,  cause 
aodach,,  s.  m.,  cloth 
aodann,  s.  m.,  face 
aoibhinn,  adj.,  joyous 
aonta,  s.  m.,  indenture 
apran,  s.  m.,  apron 


araeh,  s.  m.,  accusation  ;    fault- 
finding 
arbhair,  s.  m.,  standing  corn 
aruinn,  5.  /.,  close  proximity 
asal,  5.  /.,  ass 


Bad,  s.  m.,  spot ;    place 

ballan-ioc-shlaint,  s.  m.,   balm- 
horn 

balnne,  5.  m.,  milk 

bair,  s.  in.,  game 

ball,  s.  m.,  member 

ban-altrum,  s.  /.,  nurse  ;    foster- 
mother 

ban-mhaighistir,  s.  /.,  mistress 

bantrachd,  s.  /.,  company 

bara,  s.  m.,  cloud  (of  ashes) 

barr,  5.  m.,  top 

bas,  s.  m.,  death 

basan,  s.   m.,  pi.  of  bas;  palm 
(of  the  hand) 

bath,  v.,  drown 

bealltuinn,  s.  /.,  May-day 

bean-fhuinne,  s.  /.,  baking-wife 

beannachd,  s.  m.,  blessing 

bearr,  v.,  clip-shear 

beatha,  s.  /.,  life,  's  e  do  hheatha, 
you're  welcome 

beathach,  5.  m.,  beast 

beic,  s.  /.,  scream 

bheinn-sheilg,  s.  /.,  hunting- hill 

beulaiche,  adj.,  comp.  of  beulach ; 
glib  of  tongue 

beuchdach,  adj.,  roaring 

beuma,  s.  /.,  blow  (of  sword) 

biadh,  s.  m.,  food 

biasd,  s.  /.,  beast 

biathadh,  v.,  feeding 

binn,  adj.,  sweet  (of  music) 

Biobull,  s.  m.,  Bible 

biorach,  adj.,  pointed 

bior  brosnuchaidh,  5.  m.,  poker 

blaidh,  s.  ill.,  same  as  blaigh,  piece 

bliadhna,  5.  /.,  year 

bligheadh,  v.,  milking 

bo,  s.  m.,  cow 

boch,  s.  m.,  ecstasy 

bochd,  adj.,  poor 

bodach,  s.  m.,  old  man  "-- 

bodhar,  adj.,  deaf 

boidheach,  adj.,  beautiful 

boirionnach,  s.  m.,  woman 

bonn,  s.  m.,  condition  or  terms  of 

service 
bonnach,  5.  m.,  bannock 
braighe,  s.  m.,  upper  part 
Bramman,  s.  m.,  Devil 
braoisg,  s.  /.,  grin 
braonan,  5.  m.,  bud  of  a  brier 
brath,  v.,  intending 
breab,  s.  /.,  kick 
broilleach,  s.  m.,  breast 
bronach,  adj.,  sad 
buain,  b.,  reaping 
bualadh,  v.,  striking 
bualadair,  s.  m.,  one  who 

threshes 
buidheach,  adj.,  satisfied 
buille,  s.  /.,  stroke 
bun,  s.  in.,  root 


Cach,  pron.,  the  rest 
cadal,  s.  m.,  sleep 
cailleach,  5.  /.,  old  woman 
caisteal,  s.  m.,  castle 
caithreim,  s.  /.,  noise 
caithris,  s.  m.,  watch  (at  night) 
calma,  adj.,  strong 
calltuinn,  s.  m.,  hazel 
calg-dhireach,  adj.,  precisely 
caochail,  v.,  change;  die 
caoineadh,  v.,  weeping 
caol,  adj.,  narrow 
car,  5.  m.,  turn;  trick 
carragh,  s.  m.,  pillar 
cas,  s.  m.,  emergency 
cath,  s.  m.,  battle 


cead,  s.  m.,  leave 

ceannard,      s.       m.,      captain ; 
principal 

ceard,  s.  m.,  trade  ;   occupation 

ceardach,  s.  /.,  smithy 

cearr,  v.,  cross  you 

cheill,  s.  /.,    sense  ;    gun  cheill, 
crazy 

ceisd,  s.  /.,  question  ;    love 

ceirean,  s.  m.,  plaster 

ceum,  5.  m.,  step 

cianalas,  5.  m.,  home-sickness 

cinneas,  v.,  growth 

clach,  s.  /.,  stone 

cladhach,  v.,  dig 

cleachdta,  v.,  accustomed 

claidheamh,  5.  m.,  sword 

clapail,  v.,  slamming 

cliabh,  s.  m.,  creel 

cliathadh,  v.,  harrow 

cliathaich,   s.   /.,   side — i.e.   part 
below  the  hip 

Clis,  adj.,  smart 

cloimhe,  s.  /.,  wool 

cluich,  v.,  play 

cnoc,  5.  m.,  hill 

cnoth,  s.  /.,  nut 

cob  hair,  s.  /.,  help 

coileach,  s.  m.,  cock 

coille,  s.  /.,  wood  ;  wooded  place 

coimhdheis,  adj.,  equally  ready 

coinneach,  s.  /.,  moss 

colnneal,  s.  /.,  candle 

coire,  5.  m.,  kettle  ;   5.  /.,  fault 

choisir,  s.  /.,  choir 

coltas,  5.  m.,  appearance 

comain,  s.  /.,  recompense 

comaith,  s,  /.,  sharing  food  (out 

of  same  dish) 
chomhairle,  s.  /.,  advice 
comhdhail,  s.  /.,  meeting 
comh-dhalt,  s.  m.,  half-brother 
comhalaich,  v.,  meet 
comhnadh,  5.  m.,  help 
comhradh,  s.  ni.,  conversation 
companach,  s.  m.,  comrade 
connadh,  s.  m.,  fuel 
connlach,  s.  /.,  straw 
core,  s.  /.,  large  knife 
cordadh,  s.  m.,  agreement 

corr,  s.  m.,  surplus 

corruich,  s.  /.,  wrath 

cos,  s.  m.,  nook 

cothrom,  s.  m.,  chance 

crabhach,  adj.,  gaping 

crath,  v.,  shake 

craiclonn,  s.  m.,  skin 

crann,  s.  m.,  plow 

craobh,  s.  /.,  tree 

creach,  s.  /.,  spoil 

creadh,  s.  /.,  clay 

criathar,  s.  m.,  riddle 

criosan-guailne,  s.  m.,  belts 

crochadh,  v.,  hang 

crogan,  s.  m.,  jar 

croich,  s.  /.,  gallows 

crois,  s.  /.,  cross 

cruach,  s.  /.,  heap 

cruaidh,  adj.,  hard 

cruinnich,  v.,  gather 

cuach,  s.  /.,  quaich 

cuan,  s.  m.,  ocean 

cuid,  s.  /.,  share 

cuilean,  s.  m.,  pup 

cuil-bheart,  5.  /.,  wicked  device 

cuimhne,  s.  /.,  memory 

cuisle,  5.  /.,  vein 

cumha,  s.  /.,  condition 

cunnairt,  s.  m.,  danger 

cunntadh  v.,  counting 

cur,  v.,  sow  (seed) 

currag,  s.  m.,  cap 

cuthach,  5.  m.,  madness 


deasaicb,  v.,  bake  ;  prepare 

deireadh,  s.  m.,  hinder  part 

deisinneach,  adj.,  heart-rending 

deoch,  s.  /.,  drink 

deonach,  adj.,  willing 

deud,  s.  m.,  teeth  (as  a  whole) 

deur,  s.  /.,  drop  ;   tear 

dian,  adj.,  intense 

dias,  5.  /.,  ear  of  corn 

dighe,  s.  /.,  gen.  of  deoch  ;   drink 

dioladh,  v.,  pay 

dlomhain,  adj.,  idle 

diomhair,  adj.,  secret 

dionach,  adj.,  water-tight 

direach,  adj.,  just 

diugh,  an  diugh,  to-day 

diumbach,  adj.,  displeased 

dluthaich,  v.,  approach 

dochunn,  s.  m.,  hurt 

doigh,  5.  /.,  ease  ;    air  an  doigh, 

at  their  ease 
doire,  s.  m.,  grove 
domhan,  5.  m.,  world 
dona,  adj.,  bad 
donas,  s.  m.,  devil 
donn,  adj.,  brown 
dragh,  s.  /.,  trouble 
dreachmhor,  adj. 
druidheachd,  s.  /.,  witchery 
dual,  5.  m.,  lock  (of  hair) 
dubhach,  adj.,  sad 
duil,  s.  /.,  expectation 
duilichinn,  5.  /.,  difficulty 
dunain,  s.  m.,  heap 


Dachaidh,  s.  /.,  home 

dail,  s.  /.,  delay;    also  meeting 

(in  contest) 
dall,  adj.,  blind 
dana,  adj.,  daring 
daonnan,  adv.,  continually 
daor,  adj.,  dear 
deachaidh,  v.,  went 
dealg,  s.  /.,  pin  ;   skewer 
dealaich,  v.,  separate 
deamhan,  s.  m.,  demon 
deann,  s.  m.,  race 
dearna,  s.  /.,  palm  of  hand 
deas,  adj.,  ready 


Eadar,  prep.,  between 
eagal,  s.  m.,  fear 
eaglais,  s.  /.,  church 
ealaidh,  v.,  creep 
ealla,  v.,  watch 
eanchainn,  5.  /.,  brain 
earball,  s.  m.,  tail 
earrach,  5.  m.,  spring 
easbuig,  s.  m.,  bishop 
elle,  pr.,  other 
eilean,  s.  m.,  island 
eolach,  adj.,  acquaint 


VOCABULARY 


^l 


eucorachjflii/., wicked;  also5. 

rascal 
eugmhais,  prep.,  without 
eun,  s.  m.,  bird 


Fabhar,  s.  m.,  favour 

fad,  adj.,  long 

fadachd,  s.  m.,  ennui 

faghaidin,  s.  /.,  patience 

fhaidhdaireachd,  5.  /.,  prophecy 

faigh,  v.,  get 

faighnich  v.,  ask 

failte,  s.  m.,  salutation 

faire,  v.,  watch 

faisg,  adj.,  near 

falaich,  v.,  hide 

falamh,  adj.,  empty 

fallain,  adj.,  healthy 

f alius,  s.  m.,  sweat 

fait,  s.  m.,  hair 

famhair,  s.  m.,  giant 

faradh,  s.  m.,  ladder 

fasach,  s.  m.,  wilderness  ;   desert 

fasgadh,  s.  m.,  shelter 

fath,  s.  m.,  occasion 

feairt,  5.  m.,  heed 

feannag,  s.  /.,  crow 

fearann,  s.  m.,  land 

fearg,  5.  m.,  wrath 

feitheamh,  v.,  waiting 

feoraich,  v.,  ask 

feuchainn,  v.,  try 

fheudar,  v.,  behoves 

fiacail,  s.  /.,  tooth 

fiadh,  s.  m.,  deer 

fialaidh,  adj.,  generous 

fiamh,  s.  m.,  fear 

fionna,  5.  m.,  hair 

fior-ghann,  adj.,  very  scarce 

fitheach,  s.  m.,  raven 

fliuch,  adj.,  wet 

fogharadh,  s.  m.,  harvest 

foghnadh,  v.,  put  an  end  to 

fold,  s.  m.,  sod 

fois,  5.  m.,  rest 

Fortan,  s.  m.,  Providence 

fosgladh,  v.,  open 

fraoch,  s.  m.,  heather 


freagair,  v.,  answer 

freasdalacb,  adj.,  providential 

fuachd,  s.  m.,  cold 

fuaghal,  v.,  sew  (garments) 

fuar,  adj.,  cold 

fuasgail,  v.,  open 

fuigheall,  s.   m.,  fragments  left 

over 
fuireadh,  v.,  wait 
fulang,  v.,  suffer 


Gad,  5.  m.,  withe 
gadhar,  s.  /.,  dog 
gaibhneachd,  s.   m.,  black- 
smithing 
gainmheach,  5.  /.,  sand 
gainne,  s.  /.,  scarcity 
gair,  s.  /.,  din 
gamhlais,  s.  m.,  grudge 
gaoth,  s.  /.,  wind 
garadh,  v.,  warm  oneself 
garraidh,  5.  m.,  dyke 
geadh,  s.  m.,  goose 
geall,  v.,  promise 
geamhraidh,  s.  m.,  winter 
gearradh,  v.,  cut 
gearain,  v.,  complain 
gearr,  v.,  cut 
geas,  s.  /.,  enchantment 
gille-sabhail,  s.  m.,  barn-boy 
gllle-stabuill,  s.  m.,  stable-boy 
giulan,  v.,  hear 
glacadh,  v.,  catch 
glaodh,  v.,  cry 
glas,  adj.,  grey 
glas,  v.,  lock 
gleann,  5.  m.,  valley 
gleus,  v.,  sharpen 
gluais,  v.,  move 
gluin,  s.  /.,  knee 
gniomh,  s.  m.,  deed 
gnothuich,  s.  m.,  business 
gnuis,  5.  /.,  countenance 
gob,  s.  m.,  bill 
gobha,  s.  )w.,  blacksmith 
gobha-sith,  s.  m.,  fairy  smith 
godarleum,  s.  m.,  sudden  leap 
ghoir,  v.,  to  crow 

goireas,  s.  m.,  convenience 
grad,  adj.,  quick 
grainean,  s.  m.,  grain 
grannda,  adj.,  ugly 
greadadh,  v.,  pecking 
greis,  s.  /.,  while 
greim,  s.  m.,  a  bite 
griasaiche,  s.  m.,  shoemaker 
griosaich,  s.  m.,  fire  and  ashes 

mixed 
grunnd,  s.  m.,  ground 
gualainn,  s.  m.,  shoulder 
guidh,  v.,  pray 
guth,  s.  m.,  voice 


lasgair,  s.  m.,  fisherman 
igheanan,  s.  /.,  pi.  of  nighean,  girl 
im,  s.  m.,  butter 
inean,  s.  m.,  claws 
innis,  v.,  tell 
iocshlaint,  s.  /.,  remedy 
ioghnadh,  5.  m.,  wonder 
iolach,  s.  m.,  shout 
iomadh,  adj.,  many 
iomain,  v.,  play  shinty 
iomair,  s.  /.,  field  (for  sowing  in) 
iomradh,  s.  m.,  report 
ionaltradh,  v.,  grazing 
longantas,  5.  m.,  wonder 
iosal,  adj.,  low 
ite,  5.  /.,  feather 
iuchair,  s.  /.,  key 


Ladhran,  s.  m.,  plur,  of  ladhar, 

hoof 
laidir,  adj.,  strong 
Ian,  adj.,  full 
lann,  s.  /.,  spear 
laoch,  s.  m.,  hero 
lasadh,  v.,  kindling 
lasair,  s.  /.,  flame 
lathair,  adj.,  present 
leabaidh,  s.  /.,  bed 
leac,  s.  /.,  slab 
leadair,  v.,  thrash 
leagadh,  v.,  to  fall 
lean,  v.,  to  stick 


leana,  5.  /.,  level  field 

leantuinn,  v.,  to  follow 

leig,  v.,  allow 

leithid,  adj.,  kind 

leth-bhrathair,  s.  m.,  half-brother 

leth-chrun,  s.  m.,  half-crown 

leth-shineadh,  v.,  half-reclining 

leughadh,  v.,  reading 

Math,  adj.,  grey 

lion,  v.,  fill 

lionmhor,  adj.,  plentiful 

litir-saorsa,  s.  m.,  discharge 

losgadh,  v.,  burning 

lorg,  s.  m.,  staff 

Ion,  s.  m.,  pond 

long,  s.  /.,  vessel 

luachrach,  s.  /.,  gen.  of  luachair, 

rushes 
luch,  s.  /.,  mouse 
luidhe,  v.,  lying  down 
luirgnean,  s.  /.,  plur.  of  lurga, 

shin 


Maduinn,  s.  /.,  morning 

maide,  s.  m.,  stick 

mairt,  5.   m.,   animal   (of  cattle 

kind) 
mal,  s.  m.,  rent 
mallachd,  s.  m.,  curse 
maol,  adj.,  bald  ;  blunt 
meadhon,  s.  m.,  middle 
meal,  v.,  enjoy 
meanachan,  s.  m.,  buttock 
meanglan,  s.  m.,  branch 
melrllch,  5.  m.,  thief 
meug,  s.  m.,  whey 
meuran,  5.  m.,  thimble 
miann,  s.  m.,  desire 
mi-mhodh,  s.  /.,  bad  manners 
mi-thlachd,  s.  /.,  displeasure 
moch,  adj.,  early 
mod,  5.  m.,  court 
moidheadh,  v.,  threaten 
molach,  adj.,  shaggy 
mor-spionnadh,     5.     /.,     great 

strength 
much,  v.,  extinguish 
muime,  s.  /.,  stepmother 

muinntireas,   s.   /.,   engagement 

(service) 
muir,  s.  /.,  sea 
mullach,  5.  m.,  top 
muthairle,  s.  /.,  ankle 


Naidheachd,  s.  /.,  news 
neonach,  adj.,  strange 
nigh,  v.,  wash 
Nollag,  s.  /.,  Christmas 


Obair,  s.  /.,  work 
oidhche,  s.  /.,  night 
oighe,  s.  /.,  maiden 
oirleach,  5.  /.,  inch 
oisein,  s.  m.,  corner 
Ol,  v.,  drink 
or,  5.  m.,  gold 
ord,  s.  m.,  hammer 
ordugh,  adj.,  order 


Paigheadh,  v.,  pay 

pailteas,  s.  m.,  abundance 

peanas,  5.  m.,  punishment 

peata,  s.  m.,  pet 

peic,  s.  m.,  peck  (measure) 

peileir,  s.  m.,  bullet 

piuthair,  s.  /.,  sister 

pos,  v.,  marry 

preas,  s.  m.,  cupboard 


Rabhadh,  s.  m.,  warning 
rachta,  v.,  would  go 
ran,  5.  m.,  cry 
rann,  s.  m.,  portion 
raoir,  adv.,  last  night 
rathad,  s.  m.,  road 
reamhar,  adj.,  fat 
reic,  v..  sell  — 

reiseamaid,  5.  /.,  regiment 
reub,  v.,  tear 
riarachadh,  v.,  satisfy 
riasg,  5.  m.,  peat  (such  as  in  the 
bog) 


rioghachd,  s.  /.,  kingdom 
roghainn,  s.  /.,  choice 
roid,  s.  /.,  run  (short) 
roinn,  s.  /.,  portion  ;    v.,  ■■ 
ruadh,  adj.,  reddish 
rud,  s.  m.,  thing 
ruig,  v.,  reach 
ruith,  v.,  run 
run,  s.  m.,  purpose 


Sabhal,  s.  m.,  barn 

saighdear,  s.  m.,  soldier 

sail,  s.  /.,  heel 

samhach,  adj.,  quiet 

saoil,  v.,  seem  ;  think 

saor,  s.  m.,  carpenter 

saruchadh,  v.,  weary 

sath,  v.,  thrust 

seach,  conj.,  since 

sealg,  v.,  hunt 

seall,  v.,  look 

searbhanta,  s.  /.,  servant 

seich,  s.  /.,  hide 

seileir,  5.  m.,  cellar 

seoid,  5. 7n.,  pi.  of  siad,  hero,  often 

used  ironically 
seolta,  adj.,  cunning 
seomar,  s.  m.,  chamber 
sgaineadh,  v.,  burst 
sgalag,  s.  /.,  man-servant 
sgapadh,  v.,  scatter 
sgath,  v..  cut  clean 
sgeimheil,  adj.,  vicious 
sgiamhach,  adj.,  beautiful 
sgiamliail,  s.  /.,  yowling 
sgiatli,  s.  /.,  wing 
sginean,  s.  /.,  pi.  of  sgian,  knife 
sgiobair,  s.  m.,  skipper 
Sgiobalt,  adj.,  clever 
Sgoinn,  s.  /.,  sprightliness 
sgriob,  v.,  scrape 
side,  5.  m.,  silk 
silean,  s.  m.,  grain 
sineadh,  v.,  stretch 
siol,  s.  m.,  seed 
sitheann,  s.  m.,  venison 
slabhraidh,  s.  /.,  chain 
slachdan,  s.  m.,  rod 

slaightire,  s  m.,  scoundrel 
slan,  adj.,  whole  ;   healthy 
slaod,  v.,  drag 
slat,  s.  /.,  rod 
sleagh,  s.  /.,  spear 
sliasaid,  s.  /.,  thigh 
sliochd,  s.  m.,  posterity 
smuid,  s.  /.,  smoke 
snamh,  v.,  swim 
snath,  s.  m.,  thread 
snathad,  s.  /.,  needle 
snaoim,  5.  m.,  knot 
sniomh,  v.,  twist 
socair,  adj.,  at  ease 
SOghail,  adj.,  luxurious 
soilleirich,  v.,  explain 
soitheach,  s.  m.,  vessel 
solas,  s.  m.,  delight 
spagail,  v.,  waddling 
speur,  s.  m.,  sky 
spors,  s.  m.,  fun 
spreidh,  s.  m.,  stock 
sput,  v.,  shoot  out 
srac,  v.,  tear 
sreath,  s.  /.,  rank 
Stabull,  s.  m.,  stable 
staidhre,  s.  /.,  stair 
staoig,  s.  /.,  shce  of  flesh 
starsuich,  s.  /.,  threshold 
stob,  s.  m.,  stake 
suain,  s.  /.,  deep  sleep 
suath,  v.,  rub 
subhach,  adj.,  gladsome 
sugh,  s.  m.,  juice 
sugradh,  s.  m.,  fun 
SUibheag,  s.  /.,  berry 
suiridh,  v.,  court 
suisd,  s.  /.,  flail 

T 
Tacan,  s.  m.,  short  time 
tachair,  v.,  meet 
tairgse,  s.  /.,  offer 
talamh,  s.  m.,  earth 
tamailt,  5.  /.,  insult 
tamh,  v.,  dwell 
taobh,  s.  m.,  side 
tapaidh,  adj.,  powerful 
tarbh,  s.  m.,  bull 
tarsuinn,  v.,  succeed  (in  an  effort) 


teagamh,  v.,  doubt 
teallach,  5.  m.,  hearth 
teannadh,  v.,  closing  with 
tearnadh,  v.,  save 
teicheadh,  v.,  flee 
teinne,  s.  /.,  link 
teis-meadhon,  very  centre 
theirig,  v.,  go 
tiamhais,  mournful 
tilg,  v.,  throw 
timchioll,  prep.,  about 
tlodhlacadh,  s.  m.,  funeral 
tionndaidh,  v.,  turn 
tiota,  5.  m.,  instant  (of  time) 
tiurr,  v.,  heap 
tobair,  s.  /.,  well 
toinn,  v.,  twist 
toll,  s.  m.,  hole 
toradh,  s.  m.,  fruit 
traigh,  s.  /.,  strand 
treabh,  v.,  plough 
troin,  adj.,  heavy 
truaghain,  s.  m.,  "  object  " 
tuagh,  s.  /.,  axe 
tuarasdal,  s.  m.,  wages 
tuathanach,  s.  m.,  farmer 
tuilleadh,  adj.,  more 
turraban,  v.,  toddle 


Uachdaran,    s.     m.,    over-seer ; 

governor 
uaigh,  s.  /.,  a  grave 
uaine,  adj.,  green 
uaireadair,  s.  m.,  a  timepiece 
uamha,  s.  f.,  a,  cave 
uamhasach,  adj.,  dreadful 
uasal,  adj.,  noble  ;    duine  uasal, 

a  gentleman 
ubhal,  s.  m.,  apple 
uchd,  s.  m.,  breast  ;   chest 
uidhir,  s.  /.,  quantity  ;    as  much 

as 
uilinn,  s.  /.,  elbow 
uin,  5.  /.,  time 
uinneag,  s.  /.,  window 
umhail,  s.  /.,  suspicion  ;  surprise 
urlair,  s.  m.,  floor 
utag,  s.  /.,  push 

